**Druga izmjena**

**OBRAZAC 9.**

**IZJAVA O POVJERLJIVOSTI PODATAKA**

**(Izjava)**

Zainteresiranog gospodarskog subjekta i potencijalnog ponuditelja:

(NAZIV, ADRESA, OIB):\_\_\_\_\_\_\_\_\_\_\_

dalje: (**Primatelj**)

* koja se daje u *Postupku nabave projektiranja i građenja pasivnog dijela FTTH mreža te nabave i ugradnje pasivnog FTTH materijala na području „bijelih“ adresa Grada Dubrovnika i općina Dubrovačko primorje, Konavle i Župa dubrovačka* (dalje u tekstu: **Postupak nabave**);
* Postupak nabave pokrenut je od strane Naručitelja Hrvatski Telekom d.d., Radnička cesta 21, 10000, Zagreb, OIB: 81793146560 (dalje u tekstu: **Naručitelj**).

I

Ponuditelju će se na njegov zahtjev na adresu elektroničke pošte: (*molimo upisati adresu elektroničke pošte*), dostaviti sljedeći povjerljivi podatci o HT infrastrukturi:

1. *podzemna infrastruktura (svi tipovi trasa i zdenci) sa pripadajućim atributima, sa svim tipovima trase po upotrebi (u upotrebi, napušteno, nepoznato, nesnimljeno,…)* *te lokacijama i nazivima pristupnih čvorova*
2. *nadzemna infrastruktura (trase, stupovi, te ostali pripadajući elementi nadzemne infrastrukture) sa svim atributima*
3. *tlocrti DTa (file sa .dwg tlocrtima DT)*

stoga,

primatelj potpisom ove Izjave izjavljuje:

* Razumijem i suglasan sam da svi gore zaprimljeni podaci od strane Naručitelja predstavljaju „Povjerljive podatke“ (dalje: **Povjerljivi podatci**).
* Također, Povjerljivim podatcima smatrati će se i preslike, digitalne kopije, dijelovi i uzorci dokumenata navedenih u prvoj točci ovog Članka I.

II

* Obvezujem se da ću sve Povjerljive podatke koje mi, kao Primatelju, Naručitelj bude dostavio, stavio na uvid ili prepustio na korištenje, čuvati najmanje s istim stupnjem pažnje s kakvom čuvam vlastite povjerljive podatke istog stupnja povjerljivosti.
* Izjavljujem da ću Povjerljive podatke koristiti isključivo u svrhu pripreme i izrade ponude za Postupak nabave.

Povjerljive podatke učiniti ću dostupnim samo onim svojim **radnicima** i/ili **pomoćnicima** i/ili samo onim **članovima zajednice ponuditelja** i/ili **podugovarateljima**, koji sudjeluju ili će sudjelovati u pripremi ponude u ovom Postupku nabave **(dalje u tekstu: Suradnici)**.

* Sve navedene osobe se obvezujem upoznati s odredbama o tajnosti iz ove Izjave i obvezujem se obvezati ih na tajnost Povjerljivih podataka putem ugovora o radu, izjava o povjerljivosti, internih propisa ili na drugi pravno obvezujući način. Radi izbjegavanja nejasnoća, Primatelj je isključivo odgovoran za pravilno ispunjavanje obveze zaštite Povjerljivih podataka od strane svojih Suradnika.

III

* Zaprimljene Povjerljive podatke neću mehanički ni elektronički kopirati, niti reproducirati na bilo koji drugi način bez izričitog pisanog odobrenja od strane Naručitelja, osim ako mi te kopije nisu potrebne, kao ponuditelju, za svrhu izrade ponude u Postupku nabave. U tom slučaju sve kopije će sadržavati iste naznake vlasnika originala koje se pojavljuju i u originalnim Povjerljivim podacima.
* Na pisani zahtjev Naručitelja, obvezujem se odmah prestati koristiti i vratiti Naručitelju sve primjerke dokumentacije i/ili materijale zajedno s kopijama ili reprodukcijama istih koji se smatraju Povjerljivim podacima, odnosno uništiti ih i dostaviti o tome odgovarajuće dokaze Naručitelju.

IV

* Razumijem i potvrđujem da su Povjerljivi podaci vlasništvo Naručitelja i da će ostati vlasništvo Naručitelja i nakon priopćavanja tih podataka meni kao Primatelju.

V

* Na zahtjev Naručitelja, kao vlasnika Povjerljivih podataka, obvezujem se Naručitelju dostaviti popis svih osoba kojima sam priopćio Povjerljive podatke uz naznaku:
* koji su Povjerljivi podaci bili priopćeni i kojim osobama;
* koja je osoba izvršila njihovo priopćavanje;
* razloga zbog kojih je njihovo priopćavanje predmetnoj osobi bilo nužno;
* načina na koji su Povjerljivi podatci bili priopćeni i kojoj osobi (primjerice, u pisanom ili usmenom obliku, putem elektroničke pošte ili u obliku papirnate isprave i sl.).

VI

* Razumijem i potvrđujem da Naručitelj nije odgovoran ni za kakve greške ili propuste u Povjerljivim podacima koje su učinjene dostupnim meni kao Primatelju.
* Razumijem da sam kao Primatelj odgovoran za korištenje Povjerljivih podataka suprotno ovoj Izjavi.
* U slučaju povrede bilo koje od gore navedenih točaka Izjave, suglasan sam i prihvaćam da Naručitelj ima pravo na naknadu štete, koja šteta će uključivati sve štete i gubitke koje time Naručitelj može pretrpjeti izravno ili neizravno te se obvezujem takvu štetu nadoknaditi Naručitelju na njegov zahtjev.
* Obveza Primatelja na naknadu štete odnosi se i na štetu koja bi mogla nastati u slučaju da je obvezu povjerljivosti prekršio bilo tko od Suradnika iz članka II, točke 2. ove Izjave.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*[Mjesto, datum]* *[Primatelj]*