Hrvatski Telekom d.d., Zagreb, Radnička cesta 21, OIB: 81793146560[[1]](#footnote-2) (MB: 1414887), koje zastupaju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: **Naručitelj**)[[2]](#footnote-3)

i

\_\_\_\_\_\_\_\_\_\_\_\_\_\_\_\_\_*(navesti tvrtku Izvođača)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti registrirano sjedište Izvođača)*, OIB: xxxxxxxxxx (MB: xxxxxxxxxx), koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti ime i prezime te funkcije osobe ovlaštene za zastupanje Izvođača)* (u daljnjem tekstu: **Izvođač**)

u daljnjem tekstu nazvane zajedno «**Ugovorne strane**» ili pojedinačno «**Ugovorna strana**»,

sklopili su sljedeći

Ugovor o projektiranju i građenju

Postupak nabave projektiranja i građenja pasivnog dijela FTTH mreža te nabave i ugradnje pasivnog FTTH materijala NA području „bijelih“ adresa Grada Dubrovnika i općina Dubrovačko primorje, Konavle i Župa dubrovačka

broj: xx-yy/2020

(u daljnjem tekstu: **Ugovor**)

Sadržaj

[UVODNE ODREDBE 3](#_Toc66000335)

[Članak 1. PREDMET UGOVORA 5](#_Toc66000336)

[Članak 2. PRILOZI 5](#_Toc66000337)

[Članak 3. CIJENA 6](#_Toc66000338)

[Članak 4. PLAĆANJE 7](#_Toc66000339)

[Članak 5. OBVEZE IZVOĐAČA 8](#_Toc66000340)

[Članak 6. OBVEZE I OVLAŠTENJA NARUČITELJA 11](#_Toc66000341)

[Članak 7. STRUČNI NADZOR 12](#_Toc66000342)

[Članak 8. ROKOVI IZVRŠENJA RADOVA 13](#_Toc66000343)

[Članak 9. UVJETI PRODUŽENJA ROKA ZA IZVOĐENJE RADOVA 13](#_Toc66000344)

[Članak 10. IZMJENE UGOVORA I DODATNI RADOVI I USLUGE 14](#_Toc66000345)

[Članak 11. KVALITETA IZVEDENIH RADOVA 15](#_Toc66000346)

[Članak 12. JAMSTVO ZA UREDNO IZVRŠENJE UGOVORA 16](#_Toc66000347)

[Članak 13. JAMSTVO IZVOĐAČA ZA OTKLANJANJE NEDOSTATAKA U JAMSTVENOM ROKU 17](#_Toc66000348)

[Članak 14. OSIGURANJE 18](#_Toc66000349)

[Članak 15. IZVRŠENJE DJELOMIČNIH ISPORUKA I PRIMOPREDAJA RADOVA 19](#_Toc66000350)

[Članak 16. UGOVORNA KAZNA 19](#_Toc66000351)

[Članak 17. USTUPANJE I PODUGOVARATELJI 20](#_Toc66000352)

[Članak 18. ZAMJENA STRUČNJAKA 21](#_Toc66000353)

[Članak 19. VIŠA SILA 22](#_Toc66000354)

[Članak 20. INTELEKTUALNO VLASNIŠTVO 23](#_Toc66000355)

[Članak 21. POVJERLJIVOST I VIDLJIVOST 24](#_Toc66000356)

[Članak 22. RASKID UGOVORA OD STRANE NARUČITELJA 25](#_Toc66000357)

[Članak 23. RASKID UGOVORA OD STRANE IZVOĐAČA 26](#_Toc66000358)

[Članak 24. PRIVREMENA OBUSTAVA 26](#_Toc66000359)

[Članak 25. NAKNADA ŠTETE 27](#_Toc66000360)

[Članak 26. ANTIKORUPCIJSKA KLAUZULA 28](#_Toc66000361)

[Članak 27. SUKOB INTERESA 28](#_Toc66000362)

[Članak 28. KOMUNIKACIJA 28](#_Toc66000363)

[Članak 29. ZAVRŠNE ODREDBE 29](#_Toc66000364)

# UVODNE ODREDBE

Naručitelj je proveo postupak nabave s obveznom objavom „Postupak nabave projektiranja i građenja pasivnog dijela FTTH mreža te nabave i ugradnje pasivnog FTTH materijala na području „Bijelih“ adresa Grada Dubrovnika i općina Dubrovačko primorje, Konavle i Župa dubrovačka broj: KK.0008-1, temeljem Poziva na dostavu ponuda objavljenog na internetskim stranicama [www.strukturnifondovi.hr](http://www.strukturnifondovi.hr).

Ovaj Ugovor se sklapa temeljem Odluke o odabiru najpovoljnijeg ponuditelja donesene od Naručitelja dana XX.XX.2021.

Ovaj Ugovor sklapa se u skladu s uvjetima određenima u Pozivu na dostavu ponuda i ponudi Izvođača od XX.XX.2021., a kojih su se Ugovorne strane u izvršavanju Ugovora dužne pridržavati te koji su sastavni dijelovi ovog Ugovora.

Pojmovi navedeni u ovom Ugovoru imat će sljedeće značenje:

„Dan“ - kalendarski dani ako nije drukčije određeno pojedinim odredbama Ugovora.

“Dinamički plan“ – plan 1. i plan 2. razine izvođenja Radova koji sadrži minimalno podatke o planiranim rokovima za projektiranje i izvođenje pojedinih radova te plan realizacije Ugovora sve sukladno točki 7. Zahtjeva Naručitelja - Uputa za planiranje i praćenje projekata EU BB programa.

„Poziv na dostavu ponuda“ - dokumentacija objavljena u postupku nabave temeljem koje se sklapa ovaj Ugovor i koja je sastavni dio ovog Ugovora.

„Datum završetka radova“ – dan na koji je Izvođač završio Radove, a koji se navodi u Potvrdi o preuzimanju.

EU subvencija –maksimalni očekivani iznos bespovratnih sredstava za ovaj Ugovor: 28.078.137,92 kuna.

Izgubljena EU subvencija: jest iznos neisplaćene i/ili vraćene EU subvencije određen od strane Središnje agencije za financiranje i ugovaranje (SAFU) odnosno drugih tijela koja imaju ovlaštenje naložiti obustavu plaćanja ili povrat EU subvencije.

„Gradilište“ - mjesto na kojem se izvode radovi i na koje treba isporučiti opremu i materijal.

„Građevinska knjiga“ – dokument u koji se upisuju podatci o količinama stvarno ugrađenih materijala i opreme u svrhu knjiženja imovine Naručitelja. Prema potrebi, u Građevinsku knjigu ucrtavaju se i odgovarajuće skice. Građevinsku knjigu vodi Izvođač, a ovjerava Nadzorni inženjer.

„Miljokaz“ – točka u Dinamičkom planu koja označava da je dostignut određeni napredak u projektu čime je zgotovljena neka definirana količina posla, sukladno Dinamičkom planu kojeg je izradio Izvođač.

„Miljokaz plaćanja“ – Miljokaz temeljem kojeg se vrši plaćanje, a koji prema predefiniranim kriterijima označava one miljokaze i sa njima povezane iznose, koji kad se dosegnu predstavljaju obavezu Naručitelja da u ugovorenim rokovima izvrši plaćanje u omjerima i na način predviđen u točki 7. Zahtjeva Naručitelja.

„Nadzorni inženjer“ znači fizičku osobu s ovlaštenjima nadzornog inženjera sukladno Zakonu o poslovima i djelatnostima prostornog uređenja i gradnje (NN 78/2015 s izmjenama i dopunama), Zakonu o gradnji (NN 153/13 s izmjenama i dopunama), Zakonu o komori arhitekata i komorama inženjera u graditeljstvu i prostornom uređenju (NN 78/15 s izmjenama i dopunama) i drugim zahtjevima primjenjivih propisa.

„Nalog“ – uputa Naručitelja ili Nadzornog inženjera Izvođaču koja se daje sukladno ugovornim odredbama u svrhu izvršavanja ugovornih prava i obveza, kao i otklanjanja utvrđenih nedostataka.

„Jamstvo Izvođača za otklanjanje nedostatka u jamstvenom roku“ znači „Jamstveni rok za kvalitetu izvedenih radova“ sukladno odredbama Posebnih uzanca o građenju („Službeni list″ broj 18/1977 i „Narodne novine″ broj 53/1991- Zakon o preuzimanju Zakona o obveznim odnosima). Taj Jamstveni rok za kvalitetu izvedenih radova označava vremensko razdoblje u kojem Izvođač garantira za kvalitetu izvedenih Radova. Jamstveni rok počinje teći danom izdavanja Potvrde o preuzimanju .

„Potvrda o izvršenom miljokazu plaćanja“ – potvrda kojom Naručitelj potvrđuje da su ostvareni preduvjeti za fakturiranje iznosa navedenog u potvrdi te da su ostvareni uvjeti navedenog miljokaza plaćanja sukladno odredbama Ugovora.

„Potvrda o preuzimanju“ – potvrda kojom se preuzimaju Radovi i koju Naručitelj izdaje sukladno odredbama ovog Ugovora i pripadajućih priloga. Izdavanjem Potvrde o preuzimanju potvrđuje se ispunjenje glavne obveze Izvođača.

„Djelomična isporuka“ – znači završena funkcionalna cjelina, odnosno izgrađena FTTH mreža na obuhvatu grupe distribucijskih čvorova (grupa distribucijskih čvorova koja se sastoji od jednog ili više distribucijskih čvorova poveznih u funkcionalnu cjelinu unutar jednog DT-a).

„Potvrda o preuzimanju djelomične isporuke“ – potvrda kojom se preuzima Djelomična isporuka i koju Naručitelj izdaje sukladno odredbama ovog Ugovora i pripadajućih priloga. Izdavanjem Potvrde o preuzimanju djelomične isporuke potvrđuje se da je prethodno uspješno provedena kontrola kvalitete pojedine grupe distribucijskih čvorova, a koje se konstatiraju zapisnički u pripadajućim Zapisnicima o kontroli kvalitete te se potvrđuje da je prethodno uspješno proveden tehnički pregled grupe distribucijskih čvorova za one dijelove izvršenih Radova gdje je to primjenjivo, odnosno za dijelove Radova za koje je nužno ishođenje uporabne dozvole u svrhu utvrđivanja izgrađenosti građevine u skladu s građevinskom dozvolom, odnosno glavnim projektom za građevinu koja se može graditi ili radove koji se mogu izvoditi na temelju glavnog projekta a sve prema odredbama Zakona o gradnji, Pravilnika o tehničkom pregledu i Pravilnika o jednostavnim i drugim građevinama i radovima

„Projektant“ - fizička osoba s ovlaštenjem za projektiranje sukladno Zakonu o poslovima i djelatnostima prostornog uređenja i gradnje (NN [78/15](https://www.zakon.hr/cms.htm?id=35951), [118/18](https://www.zakon.hr/cms.htm?id=35949), [110/19](https://www.zakon.hr/cms.htm?id=41307)), Zakonu o komori arhitekata i komorama inženjera u graditeljstvu i prostornom uređenju (NN [78/15](https://www.zakon.hr/cms.htm?id=35951), [118/18](https://www.zakon.hr/cms.htm?id=35949), [110/19](https://www.zakon.hr/cms.htm?id=41307)), Zakonu o prostornom uređenju (NN [153/13](https://www.zakon.hr/cms.htm?id=18545), [65/17](https://www.zakon.hr/cms.htm?id=18547), [114/18](https://www.zakon.hr/cms.htm?id=35875), [39/19](https://www.zakon.hr/cms.htm?id=39341)), Zakonu o gradnji (NN [153/13](https://www.zakon.hr/cms.htm?id=17765), [20/17](https://www.zakon.hr/cms.htm?id=17767), [39/19](https://www.zakon.hr/cms.htm?id=39339), [125/19](https://www.zakon.hr/cms.htm?id=42213)) i drugim zahtjevima primjenjivih propisa.

„Radovi“ – Definicija Radova dana je u članku 1.1 ovog Ugovora

„Rokovi“ se računaju u danima, mjesecima i godinama. Ako je rok određen u danima, za početak roka uzima prvi idući dan nakon dana u kojem se zbio događaj otkad treba računati trajanje roka. Ako je posljednji dan roka državni blagdan, ili subota odnosno nedjelja, rok istječe protekom prvoga idućeg radnog dana. Rokovi određeni u mjesecima/godinama završavaju protekom onog dana posljednjeg mjeseca/godine koji po svom broju odgovara danu kada je rok otpočeo. Ako nema tog dana u posljednjem mjesecu, rok završava posljednjeg dana tog mjeseca. Blagdani, subote i nedjelje nemaju utjecaja na početak i tijek roka nego samo utječu na završetak roka.

„Sukob interesa“ – svaki događaj/situacija povezana s osobnom, imovinskom koristi ili sličnim razlogom koji utječe ili bi mogao biti od utjecaja na objektivno i nepristrano izvršavanje ovog Ugovora. Sukob interesa nesporno postoji u situacijama određenim sukladno Pravilima za provedbu postupaka nabave za neobveznike Zakona o javnoj nabavi.

“Ugovorna kazna“ – novčani iznos kojeg sukladno ugovornim odredbama i odredbama važećeg Zakona o obveznim odnosima plaća Izvođač Naručitelju za slučaj zakašnjenja sa završetkom Radova.

„WBS“ - Razložena struktura radova (engl. Work Breakdown Structure) u kojima su sadržane sve provedbene aktivnosti Projekta.

# Članak 1. PREDMET UGOVORA

* 1. Predmet ovog Ugovora je projektiranje i građenje pasivnog dijela FTTH mreža, uređenje i opremanje tehničkih prostora u kojima završava FTTH mreža te nabave i ugradnje pasivnog FTTH materijala na području „Bijelih“ adresa Grada Dubrovnika i općina Dubrovačko primorje, Konavle i Župa dubrovačka uz ishođenje suglasnosti i dozvola za gradnju, pružanja usluga rješavanja imovinsko pravnih odnosa te ishođenje uporabnih dozvola sve dovršeno i preuzeto „ključ u ruke“ sukladno čl. 630. Zakona o obveznim odnosima (NN 35/05, 41/08, 125/11, 78/15, 29/18), sukladno potrebama Naručitelja te uvjetima utvrđenim ovim Ugovorom (u daljnjem tekstu: Radovi).
  2. Detaljan opis predmeta nabave određen je i opisan u Pozivu na dostavu ponuda i pripadajućim prilozima koji je sastavni dio ovog Ugovora sukladno članku 2.1 a).
  3. Za izvršene Radove iz članka 1.1 ovog Ugovora, Naručitelj se obvezuje Izvođaču isplatiti naknadu utvrđenu člankom 3., a na način i u rokovima kako je predviđeno člankom 4. ovog Ugovora.
  4. Izvođač je obvezan dovršiti Radove iz članka 1.1 ovog Ugovora na način i u rokovima propisanim Ugovorom i njegovim prilozima, primjenjivim propisima s dužnom pažnjom (pažnjom dobrog stručnjaka), prema pravilima struke, učinkovito i u skladu s načelom savjesnosti i poštenja. Izvođač je dužan uredno i savjesno izvršiti obveze te se prilikom izvršavanja Ugovora dužan pridržavati svih zakonskih i podzakonskih propisa na snazi u Republici Hrvatskoj.

# Članak 2. PRILOZI

1. Sastavne dijelove Ugovora čine:

a) Poziv na dostavu ponuda, uključivo sljedeći prilozi:

Prilog 1. – Zahtjevi Naručitelja

Prilog 1.1. – Prilozi Projektnom zadatku:

Prilog 1.1.1. – Popis FTTH bijelih adresa

Prilog 1.1.2. – Dubrovnik\_obuhvat\_velikih\_DČ

Prilog 1.1.3. – Dubrovnik\_podzemna\_EKI

Prilog 1.1.4. – Dubrovnik\_nadzemna\_EKI

Prilog 1.1.5. – Dubrovnik\_tlocrt\_DT

Prilog 1.1.6. – Dubrovnik\_ulazni\_podaci\_DT

Prilog 1.1.7. – Dubrovnik\_bazne\_postaje

Prilog 1.1.8. – Predložak Tablice sa specifikacijom materijala i opreme

Prilog 1.2. \_Tehnički uvjeti za materijale i opremu:

Prilog 1.2.1. – Cijevi i pribor

Prilog 1.2.2. – Svjetlovodni kabeli

Prilog 1.2.3. – Mikrocijevi

Prilog 1.2.4. – Svjetlovodne prespojne vrpce

Prilog 1.2.5. – Pribor samonosivih kabela (PSK pribor)

Prilog 1.2.6. – Spojnice

Prilog 1.2.7. – Stupovi i nogari

Prilog 1.2.8. – Zdenci

Prilog 1.2.9. – Svjetlovodni razvodni ormari i sprežnici

Prilog 1.2.10. – Svjetlovodni razdjelnici

Prilog 1.2.11. – Distribucijski čvorovi (DČ)

Prilog 1.2.12. – Unutarnji kabineti za GPON

Prilog 1.3. – Prilozi za izradu tehničke dokumentacije:

Prilog 1.3.1. – Uputa o završnim mjerenjima svjetlovodne pristupne mreže u EU BB programu

Prilog 1.3.2. – Uputa o izradi ITD

Prilog 1.4. – Tehnološka uputa:

Prilog 1.4.1. – Uputa o primjeni materijala u FTTH mreži EU BB programa

Prilog 1.4.2. – Uputa o racionalnom popunjavanju cijevi kabelske kanalizacije od 06.09.2018.

Prilog 1.4.3. – Uputa za povezivanje mini i mikro rovova na postojeću kabelsku kanalizaciju

Prilog 1.4.4. – Uputa o postupanju pri implementaciji ugovora o korištenju stupova NN mreže HT- HEP ODS / 15-2019. g. \_ v3

Prilog 1.4.5. – Uputa o označavanju kabela i cijevi

Prilog 3. – Potvrda o uredno izvršenom miljokazu plaćanja

Prilog 4. – Izjava glavnog projektanta ili druge ovlaštene osobe

b) Ponuda Izvođača, uključivo sva dostavljena dokumentacija uz Ponudu

2.2 Dokumentacija iz prethodnog stavka ovog članka koja čini Ugovor međusobno se nadopunjuje. U slučaju proturječnosti dokumenata njihov red prvenstva bit će:

a) Ovaj Ugovor o projektiranju i građenju

b) Poziv na dostavu ponude uključivo svi prilozi

c) Ponuda Izvođača, uključivo sva dostavljena dokumentacija uz Ponudu

# Članak 3. CIJENA

1. Cijena Radova iz članka 1. ovog Ugovora iznosi:

xxxxxx

(xxxxxxxxxxxxxxxx kuna).

1. U navedenu cijenu Radova iz članka 3.1 ulazi sav trošak materijala i opreme potrebnih za izvršenje Radova.
2. Ugovorena cijena je za dovršenje i isporuku Radova „ključ u ruke“ sukladno članku 630. Zakona o obveznim odnosima i uključuje sve potrebno za točno izvođenje i dovršenje Radova te otklanjanje svih nedostataka.
3. Izvođač odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem predmeta Ugovora.
4. U cijenu Radova su uključeni svi troškovi potrebni za izvršenje svih poslova projektiranja, kao i izmjene i dopune projektne dokumentacije koje su posljedice nedostataka u glavnom projektu osim građevinskih pristojbi u sklopu provedbe upravnog postupka na ishođenju dozvola.
5. U cijenu Radova su uključeni svi troškovi i materijali koje je potrebno ugraditi prilikom otklanjanja nedostataka, neovisno o tome jesu li isti utvrđeni od strane Nadzornog inženjera ili Naručitelja.
6. U cijenu Radova su uključene sve usluge potrebne za rješavanje imovinsko-pravnih odnosa i ishođenja potrebnih dozvola kao i svi ostali radovi, usluge i robe koji ulaze u pojam Radova iz ovog Ugovora.
7. U cijenu navedenu u ovom Ugovoru nije uključen porez na dodanu vrijednost (PDV).
8. Odredba „ključ u ruke“ označava obvezu Izvođača da izvrši projektiranje i građenje u skladu s načelom cjelovitosti i funkcionalnosti, odnosno da izvrši Radove i dobavi sve materijale i opremu u okviru ovog Ugovora u mjeri u kojoj je to potrebno da se zadovolje uvjeti funkcionalnosti i cjelovitosti, uključujući time radove i isporuke opreme i materijala, koji nisu izričito spomenuti u ovom Ugovoru, ali su potrebni za uspješan završetak Radova, nakon čega će izvedeni radovi biti u potpunosti funkcionalni i u skladu s zahtjevima Naručitelja i pravilima struke.

# Članak 4. PLAĆANJE

1. Nakon izvršenja dijela Radova Izvođač pismenim putem dostavlja Izvješće o izvršenom miljokazu plaćanja kojim traži izdavanje potvrde Naručitelja o uredno izvršenom dijelu Radova s obvezno naznačenim iznosom predmetnog dijela Radova s PDV-om i bez PDV-a, navodom o vrsti miljokaza plaćanja i detaljno pobrojanim izvršenim obvezama koje su preduvjet za plaćanje iznosa koji se potražuje. Nakon primitka urednog Izvođačevog zahtjeva s Izvještajem o uredno izvršenom miljokazu plaćanja, Naručitelj u razumnom roku ne duljem od 8 dana izdaje Izvođaču Potvrdu o uredno izvršenom miljokazu plaćanja čiji se obrazac nalazi u Prilogu 3. i koji je temelj za ispostavljanje računa Izvođača. U slučaju da Izvođač dostavi neuredan zahtjev Naručitelju, Naručitelj će tražiti nadopunu i/ili izmjenu istog ili naložiti Izvođaču radnje koje je potrebno izvršiti da bi zahtjev bio uredan, odnosno valjan temelj za izdavanje tražene potvrde Naručitelja.
2. Naručitelj se obvezuje platiti cijenu za izvršene Radove roku od 60 (šezdeset) kalendarskih dana od dana primitka valjano ispostavljenog nespornog računa, a sukladno obrocima i dinamici određenima u Dinamičkim planovima 1. i 2. razine, odnosno nakon što Naručitelj izda Potvrdu o izvršenom miljokazu plaćanja sukladno prethodnom članku 4.1.
3. Izvođač će račun za izvršene Radove dostaviti na adresu:

Hrvatski Telekom d.d.

Centralna pisarnica

Radnička cesta 21

10 000 Zagreb

1. Porez na dodanu vrijednost (PDV) se iskazuje na računu sukladno pozitivnim poreznim propisima Republike Hrvatske.
2. Izvođač će ispostavljati račune sukladno pozitivnim propisima Republike Hrvatske i uputama Naručitelja. Naručitelj će temeljem ovog Ugovora tražiti da račun osim obveznih sastojaka sadržava i neke druge oznake koje su potrebne radi boljeg praćenja izvršenja ovog Ugovora.
3. Izvođač nije ovlašten, bez izričite prethodne pisane suglasnosti Naručitelja, ustupati trećim osobama prava iz ovog Ugovora što posebno uključuje novčana potraživanja prema Naručitelju nastala ispunjenjem predmeta ovog Ugovora od strane Izvođača.
4. Izvođač se obvezuje plaćati svoje podugovaratelje u skladu s zakonskim rokovima.
5. Avansno plaćanje je isključeno.

# Članak 5. OBVEZE IZVOĐAČA

* 1. Izvođač će izvoditi i dovršiti sve Radove u skladu s Ugovorom, kao i otkloniti sve nedostatke u Radovima. Po dovršetku, Radovi će odgovarati svrsi kojoj su Radovi namijenjeni kako je definirano u Ugovoru.
  2. Izvođač će krenuti sa obavljanjem Radova po potpisu ovog Ugovora.
  3. Izvođač se obvezuje izvršiti Radove u roku određenom u članku 8.3 ovog Ugovora.
  4. Izvođač potpisom ovog Ugovora potvrđuje da su mu poznati svi uvjeti i rizici: projektiranja, specifičnosti zadatka rješavanja imovinsko-pravnih odnosa i ishođenja svih potrebnih dozvola kao i izvođenja radova, odnosno izvršenje Radova, uvjeti pristupa mjestu izvođenja radova te da mu je poznata tehnička složenost poslova. Izvođač se potpisom ovog Ugovora odriče prava na prigovore s osnova nepoznavanja uvjeta i načina projektiranja i izvođenja radova, odnosno izvršenja svih Radova.
  5. Izvođač se obvezuje izraditi Dinamičke planove 1. i 2. razine sukladno točki 7. Zahtjeva Naručitelja - Uputa za planiranje i praćenje projekata EU BB programa.
  6. Izvođač se obvezuje da će sukladno potrebama i na zahtjev Naručitelja dostavljati podatke elektroničkim putem Naručitelju sukladno točki 7. Zahtjeva Naručitelja.
  7. Izvođač se obvezuje pravovremeno komunicirati sve eventualne probleme i kašnjenja u odnosu na dostavljeni Dinamički plan, na sve njihove razine i u skladu sa trenutnom situacijom ažurirati i uskladiti Dinamički plan u svim razinama.
  8. Ako Izvođač odstupa od izvođenja Radova i rokova iz Dinamičkog plana dužan je dostaviti Nadzornom inženjeru i Naručitelju:

1. obrazloženje razloga odstupanja;
2. ažurirani Dinamički plan;
3. navođenje metoda i radnji koje Izvođač predlaže kako bi se ubrzalo napredovanje Radova i isti izvršili unutar ugovorenog roka utvrđenog člankom 8.3 Ugovora.

Izvođač je dužan obavijestiti Nadzornog inženjera i Naručitelja o svim okolnostima koje bi mogle uzrokovati kašnjenje.

* 1. Navedeni problemi kašnjenja i odstupanja Izvođača u odnosu na dostavljeni Dinamički plan i rokove iz Dinamičkog plana ne utječu i ne mogu utjecati na krajnji rok za izvršenje Radova iz članka 8.3, osim ako nije drugačije propisano člankom 9. Ugovora.
  2. Izvođač će izraditi i biti u cijelosti odgovoran za projektno-tehničku dokumentaciju sukladno točki 4. Zahtjeva Naručitelja - Uputa za izradu tehničke dokumentacije, rješavanje imovinsko-pravnih odnosa, kontrolu kvalitete, tehnički pregled i uporabnu dozvolu, ostalim Zahtjevima Naručitelja te pravilima struke, važećem Zakonu o prostornom uređenju, Zakonu o gradnji i Zakonu o elektroničkim komunikacijama te ostalim primjenjivim propisima te Tehničkim uvjetima.
  3. Prilikom izvršavanja usluga projektiranja koje su predmet ovog Ugovora (koje čine dio Radova), Izvođač se obvezuje:

1. izvršavati usluge projektiranja sukladno točki 4. Zahtjeva Naručitelja.
2. nakon obostranog potpisa Ugovora u svrhu izrade projektne dokumentacije, Izvođač će dogovoriti ako smatra potrebnim s Naručiteljem dan i vrijeme obilaska tehničkih prostorija Naručitelja. Pri obilasku, Naručitelj će osigurati nesmetan pristup svim prostorima koji su vezani uz obilazak koji su u njegovom vlasništvu, a Izvođač je dužan obaviti sve izmjere i provjere postojeće građevine koje su mu potrebne u daljnjoj razradi projekta.
3. Izvođač će u roku od 30 dana od potpisa ovog Ugovora dostaviti Naručitelju Analizu obuhvata zahvata u prostoru i izradu koncepta rješenja sukladno točki 4. Zahtjeva Naručitelja.
4. prilikom izrade bilo kojeg dijela projektno-tehničke dokumentacije koja je predmet ovog Ugovora, odnosno dijela Radova, Izvođač je dužan koristiti se standardima Naručitelja, odnosno pri projektiranju uzeti u obzir tehničke karakteristike opreme i materijala koje je Naručitelj prihvatio kao tehničke standarde sukladno Prilogu 1.2 Zahtjeva Naručitelja - Tehnički uvjeti za materijale i opremu.
5. Izvođač će dostaviti projektno-tehničku dokumentaciju (idejne projekte/glavne projekte i tehnička rješenja) Naručitelju u svrhu pregleda i provjere usklađenosti istih sa zahtjevima i potrebama Naručitelja, na način kako je definirano za svaki tip dokumentacije u točki 4. Zahtjeva Naručitelja. Ako Naručitelj ima primjedbe na izvršenje tih usluga Izvođač se obvezuje o svom trošku otkloniti i ispraviti uočene greške i izraditi svu projektno-tehničku dokumentaciju u skladu s točkom 4. Zahtjeva Naručitelja.
6. U postupku ishođenja potrebnih dozvola, potvrda projektno-tehničke dokumentacije, rješenja ili bilo kojeg oblika dokumentacije za koje je potrebno tražiti dozvolu ili potvrdu nadležnog tijela, Izvođač će o svom trošku otkloniti sve nedostatke uočene od nadležnih tijela koja sudjeluju u postupku ishođenja u skladu s propisima iz članka 5.10 ovog Ugovora.
7. nakon provjere usklađenosti projekata od strane Naručitelja, ishođenja propisanih dozvola, suglasnosti i potvrda nadležnih tijela Izvođač se obvezuje dostaviti Naručitelju cjelokupnu projektnu dokumentaciju u fizičkom i elektroničkom obliku sukladno točki 4. Zahtjeva Naručitelja.
8. Izvođač je obvezan dostaviti, ovjeriti i potpisati Izjavu glavnog projektanta (Prilog 4.) zajedno s dostavom glavnog projekta na odobrenje Naručitelju.
   1. Obveza Izvođača je rješavanje imovinsko-pravnih odnosa na način i u opsegu predviđenom u točki 4. Zahtjeva Naručitelja.
   2. Izvođenje dijela Radova koji se odnose na gradnju započeti će odmah nakon ishođenja svih potrebnih dozvola javno pravnih tijela.
   3. Izvođač je dužan izvršiti prijavu građenja sukladno primjenjivim propisima o gradnji. Naručitelj će izdati potrebnu punomoć Izvođaču da ovu uslugu odradi u njegovo ime.
   4. Izvođač je dužan prije početka izvođenja radova koji se datum konstatira upisom u građevinski dnevnik dostaviti plan organizacije gradilišta.
   5. Uredske prostore na gradilištu treba pribaviti Izvođač. Izvođač će osigurati priključak na vodu, kanalizaciju i električnu energiju uredskih prostora na gradilištu koje koriste nadzorni inženjeri. Sve troškove potrošnje vode i električne energije snosi Izvođač.
   6. Izvođač se obvezuje osigurati i predložiti Naručitelju koordinatora zaštite na radu koji će obavljati poslove iz svoje nadležnosti u fazi projektiranja i fazi izvođenja radova sukladno primjenjivim propisima iz područja zaštite na radu. Trošak koordinatora zaštite na radu snosi Izvođač.
   7. Izvođač se obvezuje dostaviti popis adresa na obuhvatu pojedine grupe distribucijskih čvorova koji će se izvoditi sukladno Dinamičkom planu 2. razine (definirano u točki 7. Zahtjeva Naručitelja) zajedno s očekivanim datumom završetka radova predmetne grupe distribucijskih čvorova. Izvođač se obvezuje napraviti priključak za sve adrese koje mu je u skladu s člankom 6.1.6 ovog Ugovora dostavio Naručitelj.
   8. Izvođač u cijelosti je odgovoran za štetu, uključujući i krađu, na opremi i materijalu.
   9. Prilikom izvođenja radova u tehničkim prostorijama Naručitelja, Izvođač mora postupati s pojačanom pažnjom i odgovoran je za štetu nastalu na samim tehničkim prostorima i zatečenoj opremi tijekom izvođenja radova.
   10. Izvođač je dužan provesti kontrolu kvalitete te izraditi izvedbeno tehničku dokumentaciju sukladno točki 4. Zahtjeva Naručitelja.
   11. Izvođač je dužan izvršiti sve obveze vezano za tehnički pregled sukladno točki 4. Zahtjeva Naručitelja.
   12. Izvođač je dužan ishoditi upis elektroničke komunikacijske infrastrukture u katastar infrastrukture sukladno točki 4. Zahtjeva Naručitelja.
   13. Ako bilo koji nepredviđeni događaj, djelovanje ili previd, ili radnje trećih osoba za koje Izvođač ne odgovara, izravno ili neizravno ometaju izvršavanje Ugovora, bilo djelomično ili u potpunosti, Izvođač će o navedenom bez odgode i na vlastitu inicijativu obavijestiti Naručitelja i Nadzornog inženjera. Obavijest mora uključivati opis problema, datum njegovog nastanka i mjere koje je Izvođač poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz Ugovora. Osim ako nije drugačije propisano ovim Ugovorom, navedeni događaji Izvođača ne oslobađaju od odgovornosti, obveza i zadanog roka iz ovog Ugovora. Izvođač snosi rizik dodatnih troškova nastalih uslijed nepredviđenih događaja.
   14. Izvođač se obvezuje usprkos nepredviđenim događajima učiniti napore osobito pažljivog i savjesnog gospodarstvenika kako bi izvršio Radove unutar ugovorenog roka.
   15. Izvođač snosi rizik o točnosti podataka: o zauzeću kabelskih cijevi i o prohodnosti kabelskih cijevi. Naručitelj snosi rizik za točnost podataka o položaju trasa izgrađene kabelske kanalizacije (podzemne i nadzemne), trase kabela ukopanog direktno u zemlju.

5.27 Na Izvođaču leži rizik tla utvrđen geofizičkim istraživanjima uključivo arheološka nalazišta.

5.28 Na Izvođaču leži rizik rješavanja imovinsko pravnih odnosa i ishođenja potrebnih dozvola, zaključno s uporabnom dozvolom neovisno što u tim postupcima nastupa u ime Naručitelja.

5.29 Izvođač ima rizik preuzimanja posjeda u svrhu izvođenja radova prema trećim osobama.

5.30 Izvođač je dužan osigurati svu odgovarajuću opremu potrebnu za uredno izvođenje Radova temeljem tzv. all risk osiguranja za imovinu s time da će Naručitelj dostaviti popis opreme, minimalno osiguranu svotu i iznos franšize, a Izvođač će navedenu policu vinkulirati u korist naručitelja.

5.31 Izvođač je dužan za svaku adresu definirati i održavati planirani datum gradnje adrese sukladno Zahtjevima Naručitelja.

5.32 Izvođač je u roku 7 dana od potpisa Ugovora obvezan imenovati Predstavnika Izvođača kao odgovornu osobu za izvršenje Radova koji su predmet ovog Ugovora koji je ujedno i stručnjak imenovan u ponudi kao stručnjak 1, a koja će Naručitelju davati potrebna objašnjenja i pratiti rokove izvršenja. Izvođač će imenovati glavnog projektanta za izvršenje Radova koji su predmet ovog Ugovora.

5.33 Izvođač se obvezuje izvršavati ovaj Ugovor na način da su zadovoljeni svi uvjeti koji su postavljeni u skladu s posebnim propisima u Republici Hrvatskoj (popis i tekst propisa iz područja građenja nalazi se na slijedećoj poveznici: [*https://mgipu.gov.hr/pristup-informacijama/zakoni-i-ostali-propisi/88*](https://mgipu.gov.hr/pristup-informacijama/zakoni-i-ostali-propisi/88)*).*

# Članak 6. OBVEZE I OVLAŠTENJA NARUČITELJA

6.1 Obveze Naručitelja:

6.1.1 Temeljna obveza Naručitelja je platiti Izvođaču naknadu za izvršene Radove sukladno odredbama ovog Ugovora.

6.1.2 Naručitelj je obvezan platiti takse, pristojbe uključivo i javnobilježničke naknade koje se plaćaju na projektno tehničku i ostalu potrebnu dokumentaciju sukladno točki 4. Zahtjeva Naručitelja.

6.1.3 Naručitelj će Izvođaču nakon potpisa ovog Ugovora i tijekom njegove provedbe dostaviti po potrebi i na traženje Izvođača, bez naknade, dokumentaciju kojom se dokazuje odnosno presumira legalnost svoje elektroničke komunikacijske infrastrukture (EKI). Po isteku Ugovora Izvođač je obvezan Naručitelju vratiti zaprimljenu dokumentaciju.

6.1.4 Naručitelj će imenovati koordinatora zaštite na radu sukladno prijedlogu Izvođača iz članka 5.17 ovog Ugovora.

6.1.5 Naručitelj će imenovati Nadzornog inženjera i druge osobe koje će predstavljati ovlašteno osoblje Naručitelja koje djeluju u ime Naručitelja u provedbi Ugovora te će obavijestiti Izvođača o istome.

6.1.6 Naručitelj će na temelju popisa adresa na obuhvatu pojedine grupe distribucijskih čvorova iz članka 5.18 Ugovora dostaviti popis onih adresa za koje je potrebno izvesti priključak do stambenih zgrada zajedno sa korisničkim vertikalama te priključak do obiteljskih kuća sukladno točki 5. Zahtjeva Naručitelja - Uputa o primjeni tehnologije unutar pasivnog dijela svjetlovodne pristupne mreže u EU BB programu vodeći računa da ukupan broj adresa za koje je potrebno izvesti priključak ne smije biti izvan propisanog raspona u sklopu Poziva na dostavu ponuda. Naručitelj će predmetne adrese dostaviti najkasnije 30 dana prije očekivanog datuma završetka radova na predmetnim grupama distribucijskih čvorova, a sukladno Dinamičkom planu 2 razine.

6.2 Ovlaštenja Naručitelja:

6.2.1 Naručitelj ima pravo ali ne i obvezu pregledati projektnu dokumentaciju i provjeriti usklađenost iste sa zahtjevima i potrebama Naručitelja kako je definirano u točki 4. Zahtjeva Naručitelja te sukladno odredbi članka 5. ovog Ugovora. Navedeno pravo odnosno ovlaštenje Naručitelja, neovisno o tome je li Naručitelj postupio sukladno ovlaštenju, ne znači prijenos odgovornosti za sadržaj i točnost projektne dokumentacije na Naručitelja obzirom da je Izvođač odgovoran za točnost, izvedivost i sadržaj projektno tehničke dokumentacije.

6.2.2 Naručitelj ima pravo ali ne i obvezu nadzirati obavljanje posla i davati naloge Izvođaču sukladno kojima je isti dužan postupati. Nalozima se ne može mijenjati Ugovor. Niti jedan nalog ili uputa od strane Naručitelja ne oslobađa Izvođača bilo koje odgovornosti i obveze koju on ima prema Ugovoru niti se takvim nalozima prenosi bilo koji segment odgovornosti na Naručitelja.

6.2.3 Naručitelj ima pravo ali ne i obvezu: pratiti realizaciju izvođenja ugovorenih obveza i rad Izvođača; ima pravo pristupa na mjesto izvođenja radova u svako doba uz poštivanje pravila propisanih propisima o zaštiti na radu; kontrolirati odvija li se izvršenje Ugovora u skladu s uvjetima određenim u Ugovoru odnosno u skladu sa Zahtjevima Naručitelja. Navedena ovlaštenja Naručitelja ne oslobađaju Izvođača od obveza i rokova iz ovog Ugovora niti znače prijenos rizika na Naručitelja.

6.3 Obveze i ovlaštenja Naručitelja iz Ugovora ne oslobađaju Izvođača od ugovorenih i propisanih rizika i jamstava.

# Članak 7. STRUČNI NADZOR

7.1 Stalni stručni nadzor tijekom izvođenja ugovorenih radova obavljat će nadzorni inženjer u ime Naručitelja. Nadzorni inženjer obavlja svoje ovlasti i dužnosti određene pisanim ugovorom, primjenjivim propisima o gradnji i Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (Narodne novine broj: 111/14, 107/15, 20/17, 98/19, 121/19).

7.2 U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od Naručitelja ovlašten provjeravati i ovjeravati:

a) građevinsku knjigu;

b) izvođenje radova prema planu;

c) uredno vođenje dokumentacije Izvođača kojom se kontrolira kvaliteta;

d) provođenje mjera zaštite na radu i zaštite okoliša.

7.3 Nadzorni inženjer daje mišljenje na zahtjeve Ugovornih strana za izmjenom Ugovora, te produženjem roka za izvršenje obveza uz obvezu da se ne ugrozi krajnji rok iz članka 8.3. Ugovora.

7.4 Nadzorni inženjer ovlašten je davati Izvođaču:

a) upute i naloge u svrhu izvršavanja Ugovora. Nadzorni inženjer nije ovlašten naručiti nepredviđene ili naknadne radove na trošak Naručitelja;

b) odgovore na upite Izvođača;

c) Potvrdu o preuzimanju djelomične isporuke po ovlaštenju Naručitelja;

d) Potvrdu o preuzimanju po ovlaštenju Naručitelja.

7.5 Izvođač je dužan omogućiti nesmetano provođenje stalnog i svakodnevnog nadzora nad izvođenjem radova od strane Nadzornog inženjera i Naručitelja.

7.6 Imenovanje Nadzornog inženjera i drugih osoba iz članka 6.1.5 ne ograničava odgovornost Izvođača za preuzete obveze i rizike iz ovog Ugovora koji se ugovara po principu „ključ u ruke. Nijedna izmjena tehničke dokumentacije, neovisno o razlozima izmjene nije osnova za promjenu ugovorene cijene po principu ključ u ruke.

# Članak 8. ROKOVI IZVRŠENJA RADOVA

8.1 Izvođač se obvezuje izraditi Projektni plan 1. razine (čiji sastavni dio je Dinamički plan) u roku od 30 dana od potpisa ovog Ugovora, a sukladno točki 7. Zahtjeva Naručitelja te će se isti usuglasiti s Naručiteljem. Usuglašavanje ugovornih strana se odnosi na sve navedene rokove iz Dinamičkog plana čime se ne može mijenjati krajnji rok za izvođenje radova iz članka 8.3 Ugovora.

8.2 Svi Dinamički planovi koje dostavi Izvođač, bez obzira na njihovu razinu, moraju biti odobreni od Naručitelja. Izvođač se također obvezuje dostaviti revidirani plan kad se prethodni plan ne podudara sa stvarnim napretkom ili s obvezama Izvođača sve uz uvjet i pretpostavku da navedene promjene Dinamičkog plana ne utječu na krajnji rok iz članka 8.3, u suprotnom promjene Dinamičkog plana nisu dozvoljene osim ako je drugačije propisano ovim Ugovorom.

8.3 Izvođač se obvezuje dovršiti sve Radove, u skladu s rokovima i miljokazima dostavljenim u Dinamičkim planovima 1. i 2. razine kao i svim njihovim izmjenama koje su odobrene od strane Naručitelja, s tim da je krajnji rok za završetak svih Radova 31. srpnja 2023. godine.

# Članak 9. UVJETI PRODUŽENJA ROKA ZA IZVOĐENJE RADOVA

9.1 Krajnji rok za izvođenje radova iz članka 8.3 Naručitelj može promijeniti i to samo iznimno, ako dođe do slučajeva izrijekom predviđenih u ovoj odredbi koji bez krivnje Izvođača onemogućavaju završetak do predviđenog roka:

a) viša sila – sukladno pravilima i uvjetima određenim u članku 19. ovog Ugovora;

b) u slučajevima u kojima je Izvođaču zbog bitno promijenjenih okolnosti bio zabranjeno izvoditi dijelove Radova a da Izvođač nije sam odgovoran za takvu zabranu. Bitno promijenjenim okolnostima smatraju se izvanredne okolnosti koje nastupe nakon sklapanja Ugovora, a čije nastupanje Izvođač u trenutku sklapanja Ugovora nije mogao predvidjeti niti naročito pojačanom pažnjom a takve su prirode da je Izvođaču, primjerice, zabranjeno izvođenje dijelova Radova prema Dinamičkom planu ili je u tome spriječen koja spriječenost se ne može otkloniti niti njegovom pojačanom pažnjom. Sama promjena okolnosti zbog kojih je otežano ili usporeno izvođenje radova nije razlog zbog kojeg se smatra da su okolnosti bitno promijene. Razlogom produljenja roka završetka Radova mogu biti samo one bitno promijenjene okolnosti koje Izvođač nije sam uzrokovao ili iz razloga za koje nije odgovoran Izvođač. Bitno promijenjenim okolnostima ne smatraju se one koje je Izvođač u vrijeme sklapanja ugovora bio dužan uzeti u obzir vodeći se principom pojačane pažnje te okolnosti koje je mogao kao savjesni gospodarstvenik koji nastupa s pojačanom pažnjom izbjeći ili savladati.

9.2 Izvođač podnosi zahtjev za produljenjem roka za izvršenje obveza odmah odnosno u roku ne dužem od 24 sati po nastanku okolnosti iz prethodnog stavka 9.1 na kojima temelji zahtjev. Zahtjev se podnosi Nadzornom inženjeru radi davanja mišljenja. U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani Dinamički plan iz kojeg je vidljiv novi rok završetka Radova. U slučaju osnovanosti zahtjeva pristupa se izmjeni Ugovora. Zahtjev za produljenje roka za izvršenje obveza, nakon što ga je odobrio Nadzorni inženjer mora odobriti Naručitelj. Rok se smatra produljenim jedino uz pisano odobrenje Naručitelja, odnosno propustom očitovanja na ovaj zahtjev ne smatra se rok produljenim. Nadzorni inženjer nije ovlašten produžiti rok.

9.3 Pored navedenog, Naručitelj ima autonomnu ovlast produžiti rok iz članka 8.3 ovog Ugovora ako okolnosti slučaja ukazuju da je isti ugrožen uslijed:

1. u slučaju važenja mjera zaštite pučanstva od zaraznih bolesti poput pandemije COVID 19 kada takve mjere onemogućuju ili značajno otežavaju pravodobno izvršenje pri čemu se rok produljuje za onoliko koliko su trajale predmetne mjere;
2. u slučaju zastoja u rješavanju imovinsko pravnih odnosa;
3. nedostatka dokumentacije kojom Naručitelj dokazuje odnosno presumira legalnost svoje EKI;
4. u slučaju iznimno nepovoljnih vremenskih prilika, za broj dana za koji nije bilo moguće izvoditi pojedine vrste radova u skladu s Dinamičkim planom a koji odgovara trajanju prekida radova upisanom u građevinski dnevnik. Iznimno nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenom po Nadzornom inženjeru u građevinskom dnevniku, a specifično za radove koji su se u tom trenutku planirali izvoditi, što je propisano normama ili tehničkom uputom za izvođenje predmetnih radova. Iznimno nepovoljnim meteorološkim okolnostima smatraju se pojave koje se nisu niti jedanput zabilježile u osmogodišnjem razdoblju koje prethodi datumu potpisa Ugovora. Radi evidencije pojave iznimno nepovoljnih klimatskih uvjeta za jedan od navedenih parametara Izvođač je dužan tražiti podatke o temperaturi, oborinama ili vjetru od najbliže meteorološke stanice. U svojoj procjeni, Nadzorni inženjer će uzeti u obzir iznimni i uobičajeni karakter nepovoljnih klimatskih uvjeta i njihovog mogućeg negativnog učinka na kritičnu stazu radova i rok izvođenja/završetka radova. Klimatske specifičnosti određenog podneblja smatrat će se uzetima u obzir prilikom pripreme ponude odabranog ponuditelja i neće se moći smatrati vremenskim neprilikama jer je mogućnost pojave istih odabrani ponuditelj trebao uzeti u obzir prilikom pripreme ponude i Dinamičkog plana;
5. U slučaju zastoja radova uslijed rizika tla utvrđenih geofizičkim istraživanjima, rasjednih zona u tlu, u slučaju kolizije sa arheološkim nalazištima odnosno u slučaju sumnje na ista i sl.

9.4 Izvođač nema pravo zahtijevati produženje roka zbog razloga iz članka 9.3.

9.5 U slučaju nastanka slučajeva iz članka 9.3 a), b), d), e), Izvođač snosi rizik dodatnih troškova i druge rizike koji bi time nastali.

# Članak 10. IZMJENE UGOVORA I DODATNI RADOVI I USLUGE

10.1 Izmjene Ugovora provode se sukladno odredbama ovog članka Ugovora i moraju biti regulirane u obliku pisanog dodatka Ugovoru.

10.2 Naručitelj je ovlašten izmijeniti Ugovor tijekom njegova trajanja bez provođenja novog postupka nabave ako takve izmjene nisu značajne, a izmjene se ne smatraju značajnima ako su kumulativno ispunjeni sljedeći uvjeti:

1. izmjenom se ne unose uvjeti, koji bi da su bili dio prvotnog postupka nabave, omogućili uključivanje drugih ponuditelja različitih od onih koji su prvotno odabrani;
2. izmjena ne bi dovela do dodjele ugovora Izvođaču različitom od onog kojem je prvotno dodijeljen ugovor;
3. izmjenom se ne povećava značajno opseg Ugovora koji sadržava radove/usluge/ robe koje nisu prvotno tražene;
4. izmjene ne mijenjaju ekonomsku ravnotežu u korist Izvođača na način koji nije predviđen prvotnim ugovorom;
5. izmjene ne povećavaju cijenu više od 50 % vrijednosti ovog Ugovora (pritom, ako je učinjeno nekoliko uzastopnih izmjena, ograničenje od 50% procjenjuje se na temelju neto kumulativne vrijednosti svih uzastopnih izmjena).

10.3 Naručitelj je ovlašten izmijeniti Ugovor tijekom njegova trajanja bez provođenja novog postupka nabave s ciljem zamjene prvotnog Izvođača s novim Izvođačem koje je posljedica općeg ili djelomičnog pravnog sljedništva prvotnog Izvođača, nakon restrukturiranja, uključujući preuzimanje, spajanje, stjecanje, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu Ugovora. Gospodarski subjekt koji postaje nova ugovorna strana mora zadovoljavati sve uvjete i zahtjeve koji su bili predviđeni u provedenom postupku nabave. U svrhu ove izmjene, Naručitelj ima pravo prije pristanka na izmjenu zahtijevati od Izvođača odnosno novog subjekta, dostavu dokumenta kojima se dokazuje da nova ugovorna strana zadovoljava uvjete i zahtjeve koji su bili predviđeni u postupku nabave koji je prethodio sklapanju Ugovora.

# Članak 11. KVALITETA IZVEDENIH RADOVA

11.1 Izvođač je dužan izvoditi Radove na način i u rokovima određenim ovim Ugovorom, Zakonom o prostornom uređenju, Zakonom o gradnji, Zakonom o elektroničkim komunikacijama i ostalim relevantnim zakonima, podzakonskim propisima, Tehničkim uvjetima, hrvatskim standardima i pravilima struke.

11.2 Izvođač je dužan voditi građevinski dnevnik, građevinsku knjigu i drugu dokumentaciju određenu važećim propisima. Izvođač je dužan na gradilištu držati sve ateste, certifikate i garancije za ugrađenu opremu i materijale koje predaje Naručitelju po primopredaji dijela Radova i što je jedna od pretpostavki za izdavanje Potvrde o izvršenom miljokazu plaćanja. Garancije proizvođača isporučene i/ili ugrađene opreme i materijala se zadržavaju od strane Naručitelja samo u preslici obzirom da se iste ne prenose sa Izvođača na Naručitelja.

11.3 Izvođač je dužan o svom trošku provesti, odnosno osigurati provođenje, svih prethodnih i tekućih ispitivanja kojima se dokazuje kvaliteta materijala, opreme i izvedenih radova, a koja su određena Ugovorom, odnosno tehničkim normama određenim odobrenom projektnom dokumentacijom, Prilozima ovog Ugovora i/ili važećim standardima i primjenjivim propisima o gradnji.

11.4 Vrijeme i mjesto ispitivanja radova, odnosno dijela Radova, materijala i opreme Izvođač će dogovoriti s Nadzornim inženjerom.

11.5 U slučaju da smatra potrebnim Nadzorni inženjer ili Naručitelj može naložiti Izvođaču ponavljanje ispitivanja ili provođenje dodatnih ispitivanja. U slučaju da ponovljena i/ili dodatna ispitivanja pokažu da ispitivani radovi, oprema te materijali nisu u skladu s Ugovorom troškove istih snosi Izvođač. Naručitelj može u svako doba zatražiti provođenje kontrolnih ispitivanja o vlastitom trošku. Međutim, ako se takvim ispitivanjima utvrdi nedostatak u kvaliteti materijala, opreme i/ili izvedenih radova trošak ponovljenog kontrolnog ispitivanja snosi Izvođač.

11.6 Ako kontrola Naručitelja zahtjeva otkrivanje pojedinih radova ili otvaranje zdenaca, spojnica, rezanje kabela kako bi se izmjerila gušenja na dionicama kabela ili slične potrebne radnje, Izvođač je dužan to omogućiti. Troškove takve kontrole snosi Naručitelj. Iznimno od navedenog, troškove kontrole snosi Izvođač, ako nije Naručitelju omogućio pravovremeno obavljanje kontrole sukladno članku 11. ovog Ugovora i/ili točki 4. Zahtjeva Naručitelja.

11.7 Po ispitivanjima provedenim od strane nezavisnih ovlaštenih osoba Izvođač je bez odgode dužan dostaviti Nadzornom inženjeru izvještaje o provedenim ispitivanjima potvrđenim od strane navedenih ovlaštenih osoba. U slučaju kada se radi o ispitivanjima koje provodi sam, Izvođač će predmetne izvještaje bez odgode dostaviti na potvrdu Nadzornom inženjeru koji će na poleđini izvještaja potvrditi Izvođačevu potvrdu o ispitivanju ili će mu izdati potvrdu.

11.8 Ako se po provedenim ispitivanjima utvrde nedostaci i/ili nesukladnost s Ugovorom, Nadzorni Inženjer može odbiti radove, dijelove Radova, opremu i materijale s nedostacima. U tom slučaju Nadzorni inženjer će dostaviti obavijest Izvođaču s navođenjem razloga odbijanja te nalogom Izvođaču za otklanjanje nedostataka s naznačenim rokom otklanjanja nedostataka primjerenim u odnosu na vrstu radova koje je potrebno obaviti i radnjama koje je potrebno poduzeti. Izvođač je dužan postupiti po nalogu i otkloniti nedostatke u naloženom roku te osigurati da je neprihvaćeni dio Radova usklađen s Ugovorom.

11.9 Izvođač je obvezan ugrađivati materijal propisan u Prilogu 1.2 Zahtjeva Naručitelja - Tehnički uvjeti za materijale. U slučaju da nadzorno tijelu utvrdi suprotno i naloži po toj osnovi financijsku korekciju Naručitelju, iznos korekcije (Izgubljena EU subvencija) tereti Izvođača.

11.10 Svi nalazi kontrole izvedenih radova, ugrađenog materijala i opreme Izvođača i kontrole izvedenih radova, ugrađenog materijala i opreme Naručitelja upisuju se u građevinski dnevnik.

11.11 Naručitelj je ovlašten vršiti kontrolu izvedenih Radova u svakom trenutku sukladno točki 4. Zahtjeva Naručitelja. U slučaju utvrđenih nepravilnosti, Naručitelj je ovlašten od Izvođača zatražiti ispravak. Izvođač u svakom slučaju odgovara za svu štetu uslijed takvih nepravilnosti uključivo i nadoknadu financijske korekcije (Izgubljena EU subvencija) koju bi u tom slučaju odredilo nadzorno tijelo.

11.12 Naručitelj ima pravo naknaditi štete i troškove koji bi nastali zbog nadoknade financijskih korekcija (Izgubljena EU subvencija) iz danih jamstva i garancija po ovom Ugovoru (jamstvo za uredno izvršenje ugovora i/ili jamstvo za otklanjanje nedostataka).

# Članak 12. JAMSTVO ZA UREDNO IZVRŠENJE UGOVORA

12.1 Izvođač je dužan Naručitelju dostaviti jamstvo za uredno izvršenje ugovora s rokom valjanosti od najmanje 60 dana od isteka roka za završetak svih Radova iz članka 8.3 u iznosu od 10% cijene Radova iz članka 3.1 bez PDV-a. Jamstvo se dostavlja u obliku neopozive i bezuvjetne, bankarske garancije na „prvi poziv“ i „bez prigovora“ izdane od banke, ili u obliku novčanog pologa. Jamstvo za uredno izvršenje ugovora Naručitelj ima pravo naplatiti u slučajevima kada Izvođač svoju ugovornu obvezu ne ispuni ili je ispuni neuredno ili sa zakašnjenjem.

12.2 U slučaju da Izvođač uplaćuje novčani polog, dostavlja dokaz o uplati kako bi Naručitelj mogao provjeriti uplatu. Novčani polog se uplaćuje na račun Naručitelja: Zagrebačka banka d.d., IBAN: HR4823600001501696761 s opisom plaćanja: jamstvo za uredno ispunjenje ugovora - projektiranje i građenje Dubrovnik. Na uplaćeni polog Izvođač nema pravo zaračunavati bilo kakvu kamatu.

12.3 Izvođač je dužan dostaviti jamstvo za uredno izvršenje ugovora u roku od 30 (trideset) dana od dana potpisivanja ovog Ugovora.

12.4 Prije postavljanja zahtjeva za naplatom jamstva za uredno izvršenje ugovora, Naručitelj će o tome obavijestiti Izvođača i navesti razlog naplate. Jamstvo za uredno izvršenje ugovora bit će vraćeno u roku od 30 dana od isteka valjanosti toga jamstva.

12.5 U slučaju sklapanja ugovora sa zajednicom ponuditelja jamstvo za uredno izvršenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu (s navodom o tome da je riječ o zajednici ponuditelja).

12.6 Ukoliko Naručitelj naplati bilo koji iznos na temelju jamstva za uredno izvršenje ugovora sukladno ovom Ugovoru, Izvođač će u roku od 30 dana od naplate, ponovno uspostaviti jamstvo za uredno izvršenje Ugovora na puni ugovoreni iznos.

12.7 Ukoliko se u uvjetima Jamstva za uredno izvršenje Ugovora navodi njegov datum isteka, a Izvođač još nije stekao pravo povrata tog jamstva, Izvođač će produljiti važenje jamstva za uredno izvršenje Ugovora. Ukoliko Izvođač ne dostavi obavijest banke o produljenju bankarske garancije 15 dana prije isteka bankarske garancije, Naručitelj ima pravo unovčiti bankarsku garanciju pri čemu primljena sredstava ostaju u pologu kod Naručitelja kao jamstvo do kraja roka za uredno izvršenje ugovora, neovisno je li došlo do odobrenog ili neodobrenog produljenja roka Ugovora.

# Članak 13. JAMSTVO IZVOĐAČA ZA OTKLANJANJE NEDOSTATAKA U JAMSTVENOM ROKU

13.1 Izvođač se obvezuje da će u jamstvenom roku bez prava na posebnu nadoknadu izvršiti popravak svih nedostataka na izgrađenoj infrastrukturi a koji su u direktnoj odgovornosti Izvođača te nisu nastali zbog normalnog trošenja i habanja materijala. U jamstvo ne spadaju oštećenja nastala od treće strane, uzrokovana vremenskim nepogodama za koje materijal nije predviđen (npr. poplave, udar groma), ili ukoliko su na izgrađenoj infrastrukturi naknadno izvođeni radovi Izvođač je dužan po pozivu Naručitelja da utvrdi vrstu i uzrok nedostatka i o tome pismeno izvijesti Naručitelja. Izvođač je dužan izvršiti popravak nedostataka ovisno o vrsti nedostatka sukladno roku koji nalogom odredi Naručitelj, a koji neće biti kraći od 24 sata, niti dulji od 60 dana. Rok kojeg odredi Naručitelj za popravak nedostataka bit će primjeren u odnosu na vrstu radova koje je potrebno obaviti.

13.2 Jamstveni rok za izvedene radove, ugrađenu i/ili isporučenu opremu iznosi \_\_\_\_\_\_mjeseci, a počinje teći od dana uredne primopredaje izvedenih Radova odnosno od dana izdavanja Potvrde o preuzimanju. Izvođač, osim za radove odgovara i za isporučenu i/ili ugrađenu opremu koja se nabavlja u sklopu ovog Ugovora u ponuđenom roku trajanja jamstva za otklanjanje nedostataka te se obvezuje u roku definiranom u članku 13.1 otkloniti nedostatke i/ili kvarove.

13.3 Izvođač je obvezan u roku od 30 (trideset) dana od primopredaje izvedenih Radova dostaviti jamstvo za otklanjanje nedostataka u jamstvenom roku u obliku neopozive i bezuvjetne bankarske garancije na „prvi poziv“ i „bez prigovora“ ili novčanog pologa u iznosu od 5 % vrijednosti Radova iz članka 3.1 Ugovora bez PDV-a, s rokom valjanosti od \_\_\_\_\_\_\_\_ mjeseci.

13.4 U slučaju da Izvođač uplaćuje novčani polog, dostavlja dokaz o uplati kako bi Naručitelj mogao provjeriti uplatu. Novčani polog se uplaćuje na račun Naručitelja: Zagrebačka banka d.d., IBAN: HR4823600001501696761 s opisom plaćanja: jamstvo za otklanjanje nedostataka u jamstvenom roku - projektiranje i građenje Dubrovnik. Na uplaćeni polog Izvođač nema pravo zaračunavati bilo kakvu kamatu.

13.5 Ovo jamstvo Naručitelj će aktivirati u slučaju da Izvršitelj u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

13.6 U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku može dostaviti bilo koji član zajednice, u cijelosti ili parcijalno s članom/vima u ukupno traženom iznosu (s navodom o tome da je riječ o zajednici ponuditelja).

# Članak 14. OSIGURANJE

14.1 Izvođač će u roku 90 dana od potpisa Ugovora, prema uvjetima koje odobri Naručitelj, sklopiti policu osiguranja objekata i infrastrukture u izgradnji kao osigurane od svih rizika (CAR – Contractors' all Risk) s uključenim osiguranjem od odgovornosti prema trećima. Radovi će biti osigurani u iznosu koji najmanje nosi punu naknadu troškova i štete uključujući eventualne troškove rušenja, uklanjanja otpada kao i profesionalne troškove i dobit. Izvođač će Naručitelju dostaviti kopije polica osiguranja ili odgovarajuću potvrdu o pokriću. Kada je plaćena svaka premija, Izvođač će dostaviti Naručitelju dokaz o plaćanju. Polica osiguranja će se vinkulirati u korist Naručitelja.

14.2 Osiguranje od odgovornosti svake Ugovorne strane prema trećima pokrivat će gubitak, štetu, smrt ili tjelesno oštećenje koje se može dogoditi na materijalnoj imovini ili bilo kojoj osobi, a što može proizići iz Izvođačeve realizacije Ugovora i što se može dogoditi prije preuzimanja Radova od strane Naručitelja. Takvo osiguranje bit će sklopljeno s ograničenjem po događaju koje nije manje od 10.000.000,00, kuna bez ograničenja broja događaja. Osiguranje ni u kojem slučaju ne smije isključivati štete nastale na postojećim objektima i okolnoj imovini. Djelatnici Naručitelja, kao i sam Naručitelj, smatraju se trećim osobama u smislu odgovornosti Izvođača za štetu koju pretrpe te osobe od djelatnosti koju obavlja Izvođač.

14.3 Ako Izvođač ne ugovori osiguranje ili ne održava punovaljanima bilo koje osiguranje na što je obvezan prema Ugovoru, ili ne dostavi zadovoljavajuće dokaze i kopije polica u skladu s Ugovorom, Naručitelj može (po svom izboru i bez utjecaja na druga prava ili sredstva) izvršiti osiguranje i platiti dospjele premije. Izvođač će Naručitelju platiti iznos tako plaćenih premija.

14.4 Ako Izvođač ne izvrši i ne produžava osiguranje koje treba sklopiti i produžavati prema Ugovoru, Izvođač će platiti sve iznose za štete i troškove koji bi trebali biti naplaćeni iz tog osiguranja.

14.5 Izvođač će obavještavati osiguratelje o svim relevantnim promjenama u izvođenju Radova i vodit će računa da se osiguranje obnavlja i održava u skladu s Ugovorom.

14.6 Ništa u ovom članku ne ograničava obveze i odgovornosti Izvođača ili Naručitelja prema drugim uvjetima Ugovora ili na drugi način. Iznosi koji nisu osigurani ili ih osiguravatelj nije nadoknadio platit će Izvođač.

# Članak 15. IZVRŠENJE DJELOMIČNIH ISPORUKA I PRIMOPREDAJA RADOVA

15.1 Ugovorne strane će pristupiti preuzimanju Djelomičnih isporuka nakon uspješno obavljene kontrole kvalitete dijela Radova koji se odnose na građenje, ugrađenog materijala i opreme i obavljenog tehničkog pregleda sukladno Zahtjevima Naručitelja. Kontrola kvalitete i tehnički pregled obavlja se sukladno točki 4. Zahtjeva Naručitelja.

15.2 Izvođač je dužan predati Naručitelju sve dokaze i ateste o količini i kvaliteti izvedenih dijelova Radova i ugrađenih materijala i opreme, te omogućiti kontrolu istih.

15.3 Prilikom preuzimanja Djelomičnih isporuka obvezno mora biti nazočan Nadzorni inženjer i predstavnici Izvođača i Naručitelja.

15.4 Preuzimanje Djelomične isporuke i pripadajuće dokumentacije izvršit će se izdavanjem Potvrde o preuzimanju djelomične isporuke.

15.5 Nakon uspješno provedene kontrole kvalitete i tehničkog pregleda za dijelove Radova za koji je isti obvezan i otklanjanja eventualnih nedostataka utvrđenih u Zapisniku voditelja postupka nadležnog ureda za graditeljstvo odnosno uspješno ishođene uporabne dozvole te predaje Geodetskog elaborata za katastar infrastrukture i Izvedbeno tehničke dokumentacije (ITD) sukladno točki 4. Zahtjeva Naručitelja smatrati će se da su pojedini dijelovi Radova na koji se navedeno odnosi uredno izvršeni te da su oprema i materijali ispravni i spremni za komercijalni rad i eksploataciju odnosno da je predmetni dio Radova izvršen bez nedostatka te da Naručitelj može izdati Potvrdu o preuzimanju djelomične isporuke.

15.6 Po izdavanju svih Potvrda o preuzimanju djelomične isporuke sukladno važećem Dinamičkom planu Naručitelj će izdati Potvrdu o preuzimanju u kojoj se navodi datum izvršenja svih Radova sukladno ovom Ugovoru te koja potvrđuje da je glavna obveza Izvođača izvršena bez nedostataka.

# Članak 16. UGOVORNA KAZNA

16.1 Ako Izvođač prekorači ugovoreni rok za izvršenje ugovornih obveza određen člankom 8.3 ovog Ugovora, Naručitelj ima pravo od Izvođača naplatiti ugovornu kaznu za zakašnjenje. Osnovica za izračun ugovorne kazne je ugovorna cijena (vrijednost Radova) iz članka 3.1 ovog Ugovora.

16.2 Ugovorna kazna utvrđuje se u visini 0,10 % osnovice iz članka 16.1 ovog Ugovora za svaki dan prekoračenja roka, s tim da ne može biti viša od 10 % predmetne osnovice.

16.3 Ugovornu kaznu Izvođač plaća Naručitelju isplatom novčanih sredstava ili aktiviranjem jamstva za uredno izvršenje ugovora uz isključivo pravo Naručitelja na izbor navedenih opcija. U slučaju da Naručitelj zatraži isplatu kao način namirenja ugovorne kazne time prihvaća da se njegovo potraživanje zatvori putem odobrenja (*Credit Note*) koje je Izvođač obvezan izdati prije dospijeća onoga računa koji namjerava umanjiti za iznos ugovorne kazne. Plaćanje ugovorne kazne ne oslobađa Izvođača od obveze da izvede Radove koji su predmet ovog Ugovora.

16.4 Ako Naručitelj zbog zakašnjenja Izvođača pretrpi štetu koja je veća od 10 % predmetne osnovice, pored ugovorne kazne, Naručitelj ima pravo i na naknadu pretrpljene štete zbog zakašnjenja u iznosu razlike između njene pune visine i ugovorne kazne.

16.5 U slučaju da ugovorna kazna po osnovi zakašnjenja dosegne iznos od 10% ukupno ugovorenog iznosa, a Izvođač nastavi kasniti s izvršenjem obveza iz ugovora, Naručitelj je ovlašten raskinuti ugovor.

16.6 Ugovorna kazna teče od proteka roka za izvršenje obveza koje čine predmet ugovora do dana stvarnog izvršenja obveza u skladu s Ugovorom, a koji će se navesti u Potvrdi o preuzimanju. Ugovorna kazna ne oslobađa Izvođača od bilo koje druge ugovorne obveze. Ako je Naručitelj stekao pravo na ugovornu kaznu, a istu nije naplatio prije potpisivanja Potvrde o preuzimanju, može pridržati pravo na ugovornu kaznu u Potvrdi o preuzimanju.

16.7 Naručitelj ne gubi pravo na naplatu ugovorne kazne u slučaju prijeboja zbog kasnijih zahtjeva Izvođača koje Izvođač nije istaknuo do Potvrde o preuzimanju.

# Članak 17. USTUPANJE I PODUGOVARATELJI

17.1 Izvođač neće ustupiti ili prenijeti na trećega prava i obveze iz ovog Ugovora bez prethodne pisane suglasnosti druge strane. Prijenos prava i obveza iz ovog Ugovora ni na koji način ne uključuje prijenos Ugovora na trećeg.

17.2 Naručitelj potpisom ovog Ugovora daje svoju suglasnost Izvođaču da za ispunjenje dijela obveza Izvođača preuzetih ovim Ugovorom angažira podugovaratelje navedene u Ponudi Izvođača. Izvođač nije ovlašten angažirati podugovaratelje bez prethodnog pisanog odobrenja Naručitelja.

17.3 Ako Izvođač namjerava dio Ugovora dati u podugovor jednom ili više podugovaratelja (imenovanima u ponudi), tada se u ovom članku Ugovora navode sljedeći podaci:

Izvođač namjerava dati u podugovor dio Ugovora (podaci o podugovarateljima imenovanima u ponudi):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj).

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj).

17.4 Ako Izvođač tijekom izvršenja Ugovora želi uvesti nove podugovaratelje ili promijeniti postojeće podugovartelje, isto će napraviti predajom zahtjeva Naručitelju sukladno članku 17.6.

Izvođač ima slobodu odabira, zamjene, promjene udjela i vrste posla za sve podugovaratelje koji su odobreni od strane Naručitelja bez posebnog odobrenja Naručitelja.

17.5 Sudjelovanje podugovaratelja ne utječe na odgovornost Izvođača za izvršenje bilo koje obveze iz ovog Ugovora. Izvođač će biti odgovoran za postupke, neispunjenje obveza i nemar svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar Izvođača, njegovih stručnjaka, zastupnika ili zaposlenika.

17.6 U slučaju da Izvođač tijekom izvršenja ovog Ugovora želi uvesti novog podugovaratelja ili promijeniti postojećeg podugovaratelja, Izvođač će Naručitelju dostaviti pisani zahtjev te podatke i isprave iz članka 17.9 i 17.9.1 za takvog podugovaratelja. Dodavanje i promjena podugovaratelja ne iziskuje izmjenu Ugovora, već samo zahtjev Izvođača upućen pisanim putem Naručitelju i odobrenje Naručitelja isto tako pisanim putem.

17.7 Naručitelj neće odobriti promjenu ili uvođenje novih podugovaratelja ako novi podugovaratelj ne ispunjava uvjet sposobnosti za obavljanje profesionalne djelatnosti, ili postoje osnove za isključenje.

17.8 Zahtjev iz članka 17.6 ovog Ugovora Izvođač je dužan predati pravodobno, a najkasnije prije uvođenja podugovaratelja u posao.

17.9 Uz zahtjev za uvođenje novog i promjenu podugovaratelja iz članaka 17.6 ovog Ugovora Izvođač je dužan Naručitelju dostaviti sljedeće podatke o podugovarateljima:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, ).

17.9.1 Uz zahtjev za promjenu i uvođenje novog podugovaratelja Izvođač je dužan Naručitelju dostaviti i važeće dokumente kojima se dokazuje da novi podugovaratelj:

- nije u situacijama koje predstavljaju razloge isključenja koji su u postupku nabave, a koji je prethodio sklapanju Ugovora bili naznačeni i za podugovaratelje (Obrazac 2. Poziva na dostavu ponuda - Izjava o nepostojanju razloga za isključenje);

- ispunjava uvjete koji se odnose na uvjet sposobnosti za obavljanje profesionalne djelatnosti.

17.10 U roku 5 dana od primitka pisanog zahtjeva Izvođača iz članka 17.6 Naručitelj se očituje o zahtjevu Izvođača. Ako je za donošenje mišljenja Naručitelju potrebna dodatna dokumentacija, osim one koju je Izvođač dostavio uz zahtjev za promjenom ili uvođenjem, rok za izdavanje očitovanja Naručitelja miruje do trenutka dostave dodatne dokumentacije.

17.11 Izvođač neće podugovoriti sve Radove.

17.12 Izvođač nema pravo cesijom ustupiti tražbine prema naručitelju, a Naručitelj ima pravo naknadno dati suglasnost u slučaju zahtjeva za odobrenje cesije.

17.13 Ako je Izvođač zajednica ponuditelja, članovi zajednice ponuditelja solidarno odgovaraju Naručitelju za izvršenje Ugovora.

# Članak 18. ZAMJENA STRUČNJAKA

18.1 Za izvođenje Radova koje su predmet Ugovora Izvođač stavlja Naručitelju na raspolaganje stručnjake imenovane u Ponudi. Izvođač može u izvršavanju Ugovora angažirati i veći broj stručnjaka ako je navedeno potrebno za uredno izvršenje Radova. Angažiranje stručnjaka od strane Izvođača neće rezultirati stvaranjem ugovorne veze između stručnjaka i Naručitelja.

18.2 U slučaju da ponudom predloženi stručnjaci nisu u mogućnosti pristupiti realizaciji ovog Ugovora, kao i u slučaju da je nužna zamjena nekog od ponuđenih stručnjaka tijekom izvršenja Ugovora, tada Izvođač mora predložiti njihovu zamjenu. Predložene zamjene moraju ispunjavati uvjete koji su definirani za stručnjake u Pozivu na dostavu ponuda. Ako se radi o zamjeni stručnjaka koji je bio bodovan u okviru kriterija ekonomski najpovoljnije ponude tada zamjenski stručnjak mora imati iste ili više kvalifikacije od stručnjaka koji se mijenja kako bi i sa zamjenskim stručnjakom, da je bio prvotno imenovan, Izvođač ostvario isti ili veći broj bodova od onih koje je ostvario sa prvotno imenovanim stručnjakom.

18.3 Izvođač je dužan na vlastitu inicijativu predložiti zamjenu u sljedećim slučajevima:

- u slučaju planiranog odsustva (npr. zbog korištenja rodiljnog ili roditeljskog dopusta, itd.);

- u slučaju smrti, bolesti ili nesreće;

- ako zamjena odobrenog stručnjaka postane nužna zbog bilo kojeg drugog razloga na koju Izvođač nema utjecaj (npr. ostavka, itd.).

18.4 Zamjenu stručnjaka čije je ime navedeno u Ponudi Izvođača, Izvođač mora predložiti u roku od 15 dana od saznanja za okolnosti iz prethodnog stavka ovog članka. Naručitelj mora odobriti ili odbiti predloženu zamjenu u roku od 7 dana od primitka zahtjeva zajedno s dokumentacijom koja dokazuje ispunjenje uvjeta iz članka 18.2 ovog Ugovora.

18.5 Naručitelj zadržava pravo zahtijevati zamjenu stručnjaka ako stručnjak opetovano propušta izvršavati ugovorne obveze. Ugovorna strana koja podnosi zahtjev za zamjenom stručnjaka, u pisanom zahtjevu mora navesti opravdan razlog za zamjenu istog.

18.6 Odobrenje zamjene stručnjaka ne predstavlja izmjenu Ugovora ako je Naručitelj izdao pisano odobrenje sukladno ovom članku slijedom čega nije potrebno sklapati dodatke Ugovoru kada je takvo pisano odobrenje izdano.

18.7 Sve eventualne troškove povezane sa zamjenom stručnjaka snosi Izvođač.

# Članak 19. VIŠA SILA

19.1 Ugovorne strane neće biti odgovorne za neizvršavanje obveze iz ovog Ugovora ako je to neizvršenje rezultat događaja više sile – događaja izvan kontrole ugovornih strana i neovisnog od njihove volje, koji izravno utječe na izvršavanje obveza iz ovog Ugovora i čija pojava nije posljedica nepažnje ugovorne strane, a koji se nije mogao predvidjeti, spriječiti, izbjeći ili otkloniti.

19.2 Događaj više sile uključuje, ali nije ograničen samo na rat, neprijateljstva (bilo objavljeni ili ne), invazije, napad inozemnih neprijatelja, pobuna, terorizam, revolucija, ustanak, vojna ili uzurpirana vlast ili građanski rat, izgredi, nemiri, neredi, štrajk ili obustava rada od strane osoba koje nisu osoblje Izvođača i drugi zaposlenici Izvođača i Podugovaratelja, ratno streljivo, eksplozivni materijali, ionizirajuće zračenje ili radioaktivno zagađenje, osim ako to nije uzorkovano korištenjem od strane Izvođača takvog streljiva, eksploziva, zračenja ili radioaktivnosti i prirodne katastrofe kao potres, uragani, tajfuni ili vulkanska aktivnost.

19.3 U slučaju da je bilo koja od ugovornih strana u ispunjenju ovog Ugovora ometena događajem više sile, dužna je o tome obavijestiti drugu ugovornu stranu bez odgađanja, a najkasnije u roku od 2 (dva) dana, s naznakom uzroka i mogućem trajanju događaja više sile. Isti postupak biti će primijenjen radi obavijesti o prestanku događaja više sile.

19.4 U slučaju da dođe do događaja više sile, pogođena ugovorna strana će uložiti sve svoje napore kako bi ispunila svoje obveze u skladu s ovim Ugovorom. U slučaju da viša sila spriječi izvršenje jednog dijela ovog Ugovora i da taj dio nije kritičan za ostvarenje ovog Ugovora u cjelini, pogođena ugovorna strana će nastaviti izvršavati svoje obveze na dijelu koji nije pogođen događajem više sile.

19.5 Ne smatra se višom silom bilo koji događaj povezan sa pandemijom SARS – COV 2 te je Izvođač preuzima na svoj rizik posljedice bilo kojih budućih mjera nadležnih tijela koje bi bile u vezi s navedenim.

# Članak 20. INTELEKTUALNO VLASNIŠTVO

20.1 Pod pojmom „rezultat“ smatra se sve što nastane urednim izvršenjem Ugovora od strane Izvođača pri izvršenju usluge projektiranja unutar Radova. Izvođač je dužan međusobni odnos između autora, koautora te nositelja srodnih prava i odabranog ponuditelja u pogledu autorskih i srodnih prava vezanih uz predmet nabave regulirati sukladno odredbama Zakona o autorskom pravu i srodnim pravima („Narodne novine“, 167/03, 79/07, 80/11, 125/11, 141/13, 127/13, 62/17 i 96/18).

20.2 Intelektualno vlasništvo koje nastane kao rezultat izvršenja ovog Ugovora ili koje je proizašlo na bilo koji način iz predmeta ovog Ugovora, uključujući pravo iskorištavanja autorskog djela i drugih prava intelektualnog vlasništva kao i pravo na sva tehnička rješenja i podatke koji su u njih uključeni, a do kojih se došlo tijekom izvršavanja Ugovora, pripast će neopozivo i u potpunosti Naručitelju u trenutku kada budu dostavljeni Naručitelju te kada ih on prihvati.

20.3 Naručitelj će u svakom trenutku imati pravo koristiti intelektualno vlasništvo, tehničke informacije o istom, podatke, znanje i iskustvo koji proizlaze iz intelektualnog vlasništva ili su razvijeni u okviru Ugovora. Prava intelektualnog vlasništva Naručitelj može iskorištavati u svim svojim izdanjima, te za izradu drugih proizvoda iz djelatnosti Naručitelj, a u svrhu obavljanja i drugih djelatnosti koje čine predmet poslovanja Naručitelja.

20.4 Izvođač jamči da na isporučenim rezultatima ne postoje nikakva prava ili zahtjevi trećih osoba, uključujući ranije postojeća prava te da je vlasništvo nad rezultatima slobodno i čisto od bilo kakvih interesa treće strane koji bi Naručitelja sprječavali i/ili ograničavali u tome da se rezultatima koristi na namjeravani način, te će na zahtjev Naručitelja dostaviti dokaz o tome da je nositelj prava intelektualnog vlasništva nad rezultatima Ugovora ili da na drugi način posjeduje odgovarajuća ekskluzivna prava na korištenje rezultata Ugovora potrebnih za prijenos i korištenje prava, tehničkih rješenja i podataka iz prethodnog stavka ovog članka Ugovora kao i sve relevantne ugovore sklopljene s osobama koje su sudjelovale u njihovom stvaranju. Takvim dokazom smatrat će se pisana izjava autora/koautora svakog pojedinog djela kojom isti potvrđuje da je autor/koautor djela, da je osnovao za odabranog ponuditelja isključivo pravo iskorištavanja autorskog djela za područje Republike Hrvatske, vremenski i sadržajno neograničeno, te da prilikom korištenja djela ne želi biti naveden (označen) kao autor djela.

20.5 Sva dokumentacija kao što su mape, dijagrami, crteži, specifikacije, planovi, statistički podaci, izračuni, nacrti i podaci iz baza podataka i svi pomoćni zapisi ili materijali koje je Izvođač stekao, kompilirao ili pripremio tijekom izvršavanja Ugovora, smatrat će se vlasništvom Naručitelja. Nakon što izvrši Ugovor, Izvođač će dostaviti Naručitelju svu dokumentaciju i materijale koje je koristio tijekom izvršavanja Ugovora. Izvođač ne smije zadržati primjerke navedene dokumentacije i materijala niti ih smije upotrebljavati u svrhe koje nisu u svezi s Ugovorom, osim u slučaju da mu Naručitelj isto prethodno odobri.

20.6 Sve informacije, podaci i dokumenti koje Naručitelju dostavi Izvođač za potrebe izvršenja Ugovora ostaju vlasništvo Naručitelja.

20.7 Izvođač jamči da, prema svom najboljem znanju, informacijama i uvjerenju, nikakvo intelektualno vlasništvo korišteno ili predloženo za korištenje u vezi s predmetom Ugovora ne krši bilo kakva prava intelektualnog vlasništva drugih, i korištenje takvog intelektualnog vlasništva u vezi s Ugovorom ne predstavlja povredu, prisvajanje ili zlouporabu nekog prava na intelektualno vlasništvo treće strane.

20.8 Izvođač će po isporuci svakog autorskog djela osnovati za Naručitelja isključivo pravo iskorištavanja autorskih djela za područje Republike Hrvatske, vremenski i sadržajno neograničeno, koje osobito obuhvaća imovinska prava: pravo reproduciranja (pravo umnožavanja), pravo distribucije (pravo stavljanja u promet), pravo priopćavanja autorskih djela javnosti uključujući i pravo objavljivanja, na bilo kojem mediju i u bilo kojem formatu, i to kako na onima koji su danas poznati, tako i onima koji će postati poznati, te pravo prerade.

20.9 Sve troškove reproduciranja, distribucije, priopćavanja autorskih djela javnosti i prerade autorskih djela snosi Naručitelj te svi prihodi od ostvarivanja ustupljenih autorskih prava idu u korist Naručitelja.

# Članak 21. POVJERLJIVOST I VIDLJIVOST

21.1 Ugovorne strane se obvezuju da će čuvati povjerljivost podataka i dokumenta koji su povezan s izvršenjem Ugovora te ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog izričitog pisanog pristanka druge ugovorne strane.

21.2 Ugovorna strana koja povrijedi obvezu čuvanja povjerljivosti iz ovog članka bit će odgovorna za svaku štetu, bez bilo kakvih ograničenja, koja je nastala za drugu ugovornu stranu kao posljedica povrede obveza čuvanja povjerljivosti podataka.

21.3 Niti jedna ugovorna strana neće biti odgovorna za otkrivanje ili korištenje podataka koji sukladno ovom Ugovoru predstavljaju povjerljive podatke, a koji:

1. već jesu ili postanu poznate javnosti, osim putem povrede ovog Ugovora; ili

b) se moraju otkriti na temelju zakona sukladno zahtjevu nadležnog tijela; ili

c) su već bili u zakonitom posjedu primatelja podataka u trenutku sklapanja ovog Ugovora te koji su pribavljeni od strane primatelja podataka bez ikakvog kršenja ili povrede obveze povjerljivosti iz ovog Ugovora; ili

d) je primatelj informacija pribavio od strane trećih koje nisu u obvezi povjerljivosti temeljem ovog Ugovora; ili

e) su samostalno razvijeni od strane primatelja podataka bez korištenja povjerljivih podataka koji su primatelju podataka otkriveni temeljem ovog Ugovora te da se takav samostalan razvoj može potkrijepiti dokumentiranim dokazima.

21.4 Obveza čuvanja povjerljivosti podataka iz ovog članka ostaje na snazi i u slučaju raskida, odnosno prestanka važenja ovog Ugovora te će ugovorne strane osigurati da ta obveza vrijedi i za njihovo osoblje.

21.5 Naručitelj ima pravo, u skladu s potrebama te bez prethodne suglasnosti Izvođača, učiniti povjerljive informacije dostupnim svim svojim povezanim društvima.

Povezanim društvima Naručitelja smatraju se povezana društva u smislu odredbe članka 473. Zakona o trgovačkim društvima, kao i zasebna pravna osoba:

1. koja direktno ili indirektno kontrolira Naručitelja;
2. koju direktno ili indirektno kontrolira Naručitelj;
3. koja je direktno ili indirektno pod zajedničkom kontrolom s Naručiteljem.

U smislu prethodne rečenice pojam ''kontrola'' podrazumijeva:

1. držanje direktno ili indirektno većine upravljačkih prava u nekom trgovačkom društvu ili drugoj pravnoj osobi;
2. pravo imenovati ili razriješiti dužnosti većinu članova uprave i/ili nadzornog odbora nekog trgovačkog društva ili druge pravne osobe.

21.6 Povjerljivu dokumentaciju i informacije Izvođač neće mehanički, niti elektronički kopirati ili reproducirati na bilo koji drugi način, bez izričitog pisanog odobrenja od strane Naručitelja, osim ako to nije nužno u svrhe navedene u ovom Ugovoru.

21.7 Nakon prestanka važenja ovog Ugovora Izvođač je obvezan vratiti, odnosno uništiti (nepovratno obrisati) sve Povjerljive informacije, bez obzira na medij na kojem su one pohranjene, sve sukladno uputi Naručitelja.

21.8 Izvođač će surađivati sa Naručiteljem prilikom poduzimanja potrebnih radnji kako bi financijski doprinos Europske unije dobio odgovarajući publicitet. Te radnje će biti u skladu s pravilima navedenim u Uputama za korisnike za razdoblje 2014.-2020. – Informiranje, komunikacija i vidljivost projekata.

# Članak 22. RASKID UGOVORA OD STRANE NARUČITELJA

22.1 Naručitelj može raskinuti Ugovor te naplatiti jamstvo za uredno izvršenje ugovora ukoliko Izvođač ne otkloni propuste nakon isteka naknadnog roka za otklanjanje propusta od 14 dana koji teče od primitka obavijesti o takvom propustu, a iz sljedećih razloga:

a) ako Izvođač ne ispuni, odnosno ne ispuni uredno svoju ugovornu obvezu;

b) ako Izvođač bez opravdanog razloga odbije ili propusti izvršiti neki od naloga/uputa Nadzornog inženjera, odnosno Naručitelja danih sukladno Ugovoru;

c) ako Izvođač izvrši prijenos cijelog ili dijela Ugovora bez suglasnosti Naručitelja ili angažira podugovaratelje suprotno ugovornim odredbama;

d) ako Izvođač pretrpi statusne promjene, uključujući one kojima se mijenja pravna osobnost, a zbog kojih dolazi do promjene ugovorne strane ili drugog razloga zbog kojeg nastavak ugovorene suradnje nije moguć, osim u slučaju da je predmetna izmjena dopuštena Ugovorom;

e) ako Izvođač ne postupi po zahtjevu za uklanjanje nedostataka u predviđenom roku;

f) zbog kašnjenja Izvođača u slučaju kada je ugovorna kazna dosegla najviši dopušteni iznos;

g) ako Izvođač prepusti podugovaratelju izvođenje dijela Radova suprotno Ugovoru.

22.2 Naručitelj može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje, odnosno otklanjanje propusta, od onog koji je određen u članku 22.1, kada je isto opravdano okolnostima konkretnog slučaja.

22.3 Naručitelj može u bilo koje vrijeme, bez potrebe ostavljanja naknadnog primjerenog roka za ispunjenje, raskinuti Ugovor s učinkom od primitka pisane obavijesti upućene Izvođaču te naplatiti jamstvo za uredno ispunjenje ugovora u punom iznosu, iz sljedećih razloga:

a) ako je nad Izvođačem otvoren stečajni ili predstečajni postupak ili postupak likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u bilo kojem sličnom postupku prema propisima države sjedišta Izvođača;

b) ako se nakon dodjele Ugovora dokaže da je postupak nabave ili izvršavanje Ugovora bilo zahvaćeno nepravilnostima ili prijevarom, što uključuje dostavu Naručitelju lažnih podataka i izjava u svrhu izvršenja Ugovora;

c) ako se dokaže da je postupak nabave ili izvršenje nekog drugog ugovora financiranog iz proračuna Europske unije i/ili Republike Hrvatske kojeg je Izvođač strana, bilo zahvaćeno nepravilnostima ili prijevarom, a vjerojatno je da će to utjecati na izvršenje ovog Ugovora.

22.4 U slučaju raskida iz razloga navedenima u člancima 22.1 i 22.3 ovog Ugovora Naručitelj ima pravo potraživati od Izvođača popravljanje štete koja mu je nastala zbog raskida, uključujući dodatne troškove koje je imao radi raskida.

22.5 Izvođač snosi sve troškove vezane uz raskid Ugovora. Predmetno pravo Naručitelja na popravljanje štete je bez utjecaja na ostala prava koja Naručitelj ostvaruje sukladno Ugovoru. U slučaju raskida, Izvođač je dužan bez odgode poduzeti neposredne radnje i/ili mjere za pravovremen i uredan prestanak izvršenja radova te će sve daljnje troškove svesti na minimum.

22.6 Nakon raskida, ukoliko Naručitelj sklopi ugovor s trećom osobom ali bi izgubio EU subvenciju uslijed kašnjenja EU projekta, Izvođač je odgovoran za taj gubitak jer se presumira da je kašnjenje nastupilo uslijed raskida ovog Ugovora i proteka vremena radi sklapanja novog ugovora. U slučaju da nakon raskida ovog Ugovora Naručitelj nije sklopio novi ugovor za dovršetak Radova jer nije pristigla niti jedna valjana ponuda, Izvođač odgovara za puni iznos izgubljene EU subvencije koja je predviđena za ovaj EU projekt.

22.7 Po raskidu Ugovora, Nadzorni inženjer će, čim to bude moguće, utvrditi vrijednost izvršenih radova i svih iznosa koji se Izvođaču duguju na dan raskida Ugovora kao i iznose koje Izvođač duguje Naručitelju na dan raskida Ugovora.

22.8 U slučaju raskida, Naručitelj će, čim to bude moguće i u prisutnosti Izvođača ili u odsustvu uredno pozvanog Izvođača, sastaviti zapisnik o uslugama i radovima izvedenim sukladno Ugovoru.

# Članak 23. RASKID UGOVORA OD STRANE IZVOĐAČA

23.1 Izvođač nema pravo raskinuti ovaj Ugovor.

# Članak 24. PRIVREMENA OBUSTAVA

24.1 Naručitelj ili Nadzorni inženjer po nalogu Naručitelja mogu u iznimnim i opravdanim razlozima naložiti privremenu obustavu Radova ili dijela Radova. Po primitku naloga Izvođač će obustaviti izvršavanje Ugovora ili bilo kojeg dijela Ugovora za vrijeme te na način naveden u nalogu. Obustava će nastupiti s danom primitka naloga ili kasnije, na dan naveden u nalogu. Naručitelj, odnosno Nadzorni inženjer, nije dužan navesti razloge obustave radova.

24.2 Tijekom obustave Izvođač je dužan konzervirati radove, odnosno dužan je zaštiti radove od propadanja i oštećenja na tehnički prikladan i ispravan način, zaštiti i osigurati radove na koje se predmetna obustava odnosi od uništenja, gubitka ili oštećenja te uskladištiti, zaštiti i osigurati opremu u skladu s danim uputama.

24.3 Ako je Izvođač odgovoran za obustavu radova Naručitelj ima pravo na naknadu štete koja mu je nastala zbog obustave radova kao i na naplatu ugovorne kazne zbog zakašnjenja u izvršenju obveza ako je do zakašnjenja došlo zbog obustave radova za koje je odgovoran Izvođač. Svoja potraživanja Naručitelj može naplatiti putem jamstva za uredno izvršenje ugovora.

24.4 Ugovorne strane će zapisnički utvrditi stanje gradilišta u roku od 7 dana od dana zaprimanja naloga o obustavi radova. Po prestanku obustave Izvođač i Nadzorni inženjer će zajedno pregledati radove na koje se odnosila obustava.

24.5 Čim to bude moguće, Naručitelj, odnosno Nadzorni inženjer, će naložiti Izvođaču da nastavi s izvođenjem radova ili istog obavijestiti o nemogućnosti nastavka izvršavanja i raskidu Ugovora.

24.6 Ako Izvođač, koji nije odgovoran za obustavu, ima troškove zbog toga što je postupio prema danim uputama i/ili zbog ponovnog nastavka radova Izvođač ima pravo na:

a) produljenje roka izvršenja za svako takvo zakašnjenje ako dovršenje kasni ili će kasniti, i

b) plaćanje stvarnih troškova koje je Izvođač pretrpio zbog obustave radova samo ukoliko su troškovi iskazani i odobreni od strane Naručitelja prije odluke Naručitelja o privremenoj obustavi radova.

24.7 Stvarnim troškovima koje je Izvođač pretrpio zbog obustave, smatraju se troškovi produžetka jamstava i polica osiguranja za razdoblje produljenja roka izvođenja radova. Stvarnim troškovima koje je Izvođač pretrpio zbog obustave smatraju se i troškovi demobilizacije i mobilizacije na gradilištu zbog obustave radova te troškovi konzerviranja radova sukladno prethodnom članku kao i troškovi čuvarske službe za vrijeme obustave radova.

24.8 Izvođač može izvršiti demobilizaciju gradilišta u slučaju obustave radova samo uz pisanu suglasnost Naručitelja, a ponovnu mobilizaciju je dužan izvršiti u roku od najviše 10 dana od primitka odluke Naručitelja, odnosno Nadzornog inženjera, o ukidanju obustave radova te naloga o ponovnom početku izvođenja radova.

24.9 U slučaju postavljanja zahtjeva za naknadom troška iz ovog članka Izvođač je takav zahtjev dužan postaviti čim su predmetni troškovi nastali, a najkasnije u roku od 10 dana od nastanka troška. Zahtjev mora biti obrazložen i popraćen odgovarajućim dokazima o stvarno nastalim troškovima te se upućuje Nadzornom inženjeru na davanje mišljenja, a u slučaju osnovanosti zahtjeva pristupa se izmjeni Ugovora ako je ista dopuštena sukladno primjenjivim propisima. Samo ukoliko su troškovi iskazani i odobreni od strane Naručitelja prije odluke Naručitelja o privremenoj obustavi radova.

24.10 Naručitelj može obustaviti izvršenje Ugovora ili dijela Ugovora u slučaju važenja mjera zaštite pučanstva od zaraznih bolesti poput pandemije COVID 19 kada takve mjere onemogućuju ili otežavaju pravodobno izvršenje radova.

# Članak 25. NAKNADA ŠTETE

* 1. Odgovornost ugovornih strana za štetu izazvanu običnom nepažnjom se isključuje. No, ukoliko je Naručitelj izgubio pravo na ili mu nije isplaćena odnosno mora vratiti EU subvenciju (Izgubljena EU subvencija) kao posredna ili neposredna posljedica štetne radnje Izvođača, izazvane makar i običnom nepažnjom, tada se odgovornost Izvođača ograničava na taj iznos izgubljene EU subvencije. Naručitelj ima pravo gornju tražbinu (Izgubljena EU subvencija) naplatiti iz izdanih jamstava i/ili bankarske garancije po ovom Ugovoru.
  2. Isključuje se odgovornost ugovornih strana za izmaklu korist.

# Članak 26. ANTIKORUPCIJSKA KLAUZULA

26.1 Ugovorne strane međusobno se obvezuju da neće poduzeti, izravno ili neizravno, bilo kakvu radnju koja bi mogla uzrokovati da ugovorne strane i/ili povezane osobe ugovornih strana povrijede bilo koji mjerodavni antikorupcijski propis ili propis o sprječavanju pranja novca, uključujući i interna pravila kojima se uređuju navedena područja i koja su objavljena na korporativnim web stranicama Hrvatskog Telekoma.

26.2 Svaka Ugovorna strana za sebe potvrđuje da je usvojila učinkovite organizacijske mjere te uspostavila odgovarajuće kontrole kojima se osigurava stalna upoznatost svih relevantnih osoba sa svim primjenjivim i relevantnim temama iz područja sprečavanja mita i korupcije te zabranjuje svaki oblik podmićivanja ili druge vrste koruptivnog djelovanja. Obje se Ugovorne strane obvezuju provoditi spomenute mjere barem tijekom trajanja ugovora.

26.3 Ugovorne strane međusobno se obvezuju da će jedna drugu obavijestiti čim protiv nje, kao društva, ili bilo koje od relevantnih osoba bude pokrenuta vanjska istraga u pogledu mita i/ili korupcije, a koja je na bilo koji način povezana s ugovorom ili bi mogla nepovoljno utjecati na drugu Ugovornu stranu.

# Članak 27. SUKOB INTERESA

27.1 Izvođač će poduzeti sve potrebne radnje i/ili mjere za sprečavanje ili okončanje bilo koje situacije koja može ugroziti nepristrano i objektivno izvršenje Ugovora. Izvođač će bez odgode obavijestiti Naručitelj o svakoj opasnosti od nastanka sukoba interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja nastanka sukoba interesa. Naručitelj pridržava pravo provjere i ocjene jesu li poduzete radnje i/ili mjere odgovarajuće te ima pravo tražiti poduzimanje dodatnih radnji i/ili mjera. U slučaju zamjene člana osoblja Izvođača u svrhu sprječavanja ili okončanja sukoba interesa, Izvođač nema pravo na naknadu troška zamjene.

27.2 Ako za vrijeme izvršavanja Ugovora nastupi sukob interesa na strani Izvođača ili se naknadno otkrije da je takav sukob postojao prilikom dodjele Ugovora, Naručitelj ima pravo raskinuti ugovor bez prava Izvođač na naknadu štete.

# Članak 28. KOMUNIKACIJA

28.1 Ugovorne strane suglasno utvrđuju kako će se sva komunikacija vezano za provedbu Ugovora odvijati pisanim putem, upućivanjem pismena ovlaštenim osobama za komunikaciju.

28.2 Ovlaštene osobe za komunikaciju su predstavnici ugovornih strana putem kojih će se obavljati komunikacija, te se ugovorne strane obvezuju imenovati iste, te o tome obavijestiti drugu ugovornu stranu u roku od 5 dana od dana potpisa Ugovora. Obavijest o imenovanju ovlaštene osobe za komunikaciju mora sadržavati i podatak o adresama za zaprimanje pismena (najmanje dvije adrese elektroničke pošte i jedna adresa za primanje poštanskih pošiljki).

28.3 Ugovorne strane su suglasne kako će se sva pismena dostavljati putem elektroničke pošte na adrese iz prethodnog stavka koje su naveli prilikom imenovanja ovlaštenih osoba za komunikaciju.

28.4. Iznimno, kada je slanje ili zaprimanje određenog pismena predviđeno kao zahtjev za izmjenom ili raskidom ovog Ugovora uključujući i sve ostale radnje vezano za isto, Ugovorne strane će takvo pismeno poslati i putem elektroničke pošte i putem preporučene pošiljke s povratnicom. Ugovorne strane su suglasne da se u ovakvim slučajevima rokovi računaju od dana kada je ona Ugovorna strana kojoj je pismeno upućeno zaprimila preporučenu pošiljku, te potpisala povratnicu.

# Članak 29. ZAVRŠNE ODREDBE

29.1 Ovaj Ugovor stupa na snagu danom potpisa ovlaštenih zastupnika obiju ugovornih strana.

29.2 Ovaj Ugovor se može mijenjati i dopunjavati samo u pisanom obliku, potpisom ovlaštenih zastupnika obiju ugovornih strana.

29.3 Sve nastale sporove u provođenju ovog Ugovora, ugovorne strane će rješavati prvenstveno sporazumno. U slučaju da se spor ne može sporazumno riješiti, ugovorne strane ugovaraju nadležnost suda u Zagrebu. Izvođač ne može pokrenuti spor protiv Naručitelja ako ga nije pozvao da u roku od 60 dana prije pokretanja spora sporazumno riješe spor. Tada Izvođač ima pravo pokrenuti spor samo za one zahtjeve i temeljem onih dokaza koje je podnio Naručitelju u pozivu na sporazumno rješenje. Izvođač ima pravo podnijeti zahtjev za sporazumno rješenje samo ako je prethodno Nadzorni inženjer ili Naručitelj pisano odbio takav zahtjev tijekom realizacije ugovora.

29.4 Ako bilo koja od odredbi ovog Ugovora postane nezakonita, nevaljana ili neizvršiva u bilo kojem pogledu sukladno primjenjivom hrvatskom pravu, to neće ni na koji način utjecati na zakonitost, valjanost ili izvršivost ostalih odredbi ovog Ugovora.

29.5 Ugovorne strane suglasno utvrđuju da se primjena trgovačkih običaja i Posebnih uzanci o građenju na ovaj Ugovor u cijelosti isključuje.

29.6 Ovaj Ugovor je sklopljen u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

**Naručitelj - HT: Izvođač:**

**Hrvatski Telekom d.d.** **xxxxxxxxx**

*(ubaciti funkciju potpisnika na ovo mjesto) (ubaciti funkciju potpisnika na ovo mjesto)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ubaciti ime i prezime potpisnika na ovo mjesto) (ubaciti ime i prezime potpisnika na ovo mjesto)*

*(ubaciti funkciju potpisnika na ovo mjesto) (ubaciti funkciju potpisnika na ovo mjesto)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ubaciti ime i prezime potpisnika na ovo mjesto) (ubaciti ime i prezime potpisnika na ovo mjesto)*

U *(mjesto)*\_\_\_\_\_\_\_\_\_, dana \_\_\_\_\_\_\_\_ U *(mjesto)*\_\_\_\_\_\_\_\_\_, dana \_\_\_\_\_\_\_\_\_\_\_

1. *U slučaju sklapanja ugovora s partnerom iz inozemstva, HT-ov OIB treba zamijeniti sa sljedećim: VAT: HR81793146560* [↑](#footnote-ref-2)
2. *Tekst: „po punomoći“ unosi se u preambulu ugovora u svim slučajevima, osim u slučajevima kada ugovor potpisuju dva člana Uprave HT d.d.*  [↑](#footnote-ref-3)